qundao/data-zh-poetry huggingface dataset:
柳元谷以所得晋太康间冢中杯及瓦券来易余手绘二首
作者：徐渭
朝代：明

遥思冢中人，有杯不能饮。孤此黄兔窑，伴千三百稔。券镪四百万，买地作衾枕。想当不死时，用物必弘甚。尊垒罗宝玉，裹袜贱绣锦。岂有纤纤指，捧此锻泥蕈。存亡隔一丘，华寂迥千仞。活鼠胜死王，斯言岂不审。古人笑不饮，此说岂无见。五斗叫刘伶，哀来泪如霰。嗟彼太康子，冢中亦杯坫。固知好饮徒，无咽可浇咽。杯出黄土中，忽复受倾灌。譬彼避秦人，乃不知有汉。我欲学卢充，诣市卖金盌。庶几遇小姨，知是崔氏玩。
柳元谷以所得晋太康间冢中杯及瓦券来易余手绘二首·其一
作者：徐渭
朝代：明

遥思冢中人，有杯不能饮。孤此黄兔窑，伴千三百稔。券镪四百万，买地作衾枕。想当不死时，用物必弘甚。尊垒罗宝玉，裹袜贱绣锦。岂有纤纤指，捧此锻泥蕈。存亡隔一丘，华寂迥千仞。活鼠胜死王，斯言岂不审。
柳元谷以所得晋太康间冢中杯及瓦券来易余手绘二首·其二
作者：徐渭
朝代：明

古人笑不饮，此说岂无见。五斗叫刘伶，哀来泪如霰。嗟彼太康子，冢中亦杯坫。固知好饮徒，无咽可浇咽。杯出黄土中，忽复受倾灌。譬彼避秦人，乃不知有汉。我欲学卢充，诣市卖金盌。庶几遇小姨，知是崔氏玩。
柳元谷以所得晋太康间冢中杯及瓦券来易余手绘二首·其二
作者：徐渭
朝代：明
体裁：古风

古人笑不饮，此说岂无见。五斗叫刘伶，哀来泪如霰。嗟彼太康子，冢中亦杯坫。固知好饮徒，无咽可浇咽。杯出黄土中，忽复受倾灌。譬彼避秦人，乃不知有汉。我欲学卢充，诣市卖金碗。庶几遇小姨，知是崔氏玩。
柳兄九迫以师礼
作者：徐渭
朝代：明
体裁：五言律诗

贽捧一函重，尘沾两膝轻。向惊呼小侄，今可受门生。霜兔当谁敢，云龙拜我宁。放他头地出，自古有权衡。
柳桥不知谁氏园旧有梨树六株花甚盛余每当月夜坐观移时拟买之屋而扁曰香雪园今归谁氏梨且斫尽矣
作者：徐渭
朝代：明

六树梨花打百毬，昔年曾记柳桥头。娇来靥靥西施粉，冷伴年年燕子楼。不受三郎催羯鼓，好当一梦入罗浮。今来斫尽谁家圃，辜负山人扁额休。
柳桥不知谁氏园，旧有梨树六株，花甚盛。
作者：徐渭
朝代：明

六树梨花打百球，昔年曾记柳桥头。娇来靥靥西施粉，冷伴年年燕子楼。不受三郎催羯鼓，好当一梦入罗浮。今来斫尽谁家圃，鼙负山人扁额休。
柳浪堤楚颂亭二首为溧阳史氏题
作者：徐渭
朝代：明

夹岸千章柳，青春翠浪浮。如将曲池水，共作绕堤流。长蛇偃青荫，水鸟悦芳柔。试于垂缕处，一系木兰舟。屈子颂匪今，轼也志空寓。千载伊谁子，后皇锡嘉树。曾剡剌崇檐，青黄揉广阼。永与兹亭留，不迁乃其素。
柳浪堤楚颂亭二首为溧阳史氏题·其一
作者：徐渭
朝代：明

夹岸千章柳，青春翠浪浮。如将曲池水，共作绕堤流。长蛇偃青荫，水鸟悦芳柔。试于垂缕处，一系木兰舟。
柳浪堤楚颂亭二首为溧阳史氏题·其二
作者：徐渭
朝代：明

屈子颂匪今，轼也志空寓。千载伊谁子，后皇锡嘉树。曾剡剌崇檐，青黄揉广阼。永与兹亭留，不迁乃其素。
柳渚双鱼
作者：徐渭
朝代：明

一行杨柳春将绿，两个鱼儿活欲飞。跳入研池等閒事，只愁研水湿人衣。
校沈青霞先生集醉中作此
作者：徐渭
朝代：明

曩昔曾蒙国士待，今朝羍校先生文。纵令潦到扶红袖，不觉悲歌崩白云。
桃叶渡
作者：徐渭
朝代：明

书中见桃叶，相忆如不死。今过桃叶渡，但见一条水。忆渡桃叶时，绿杨娇粉面。丈水五石泥，好影照不见。
桃叶渡·其一
作者：徐渭
朝代：明

书中见桃叶，相忆如不死。今过桃叶渡，但见一条水。
桃叶渡·其二
作者：徐渭
朝代：明

忆渡桃叶时，绿杨娇粉面。丈水五石泥，好影照不见。
桃花堤上看美人走马
作者：徐渭
朝代：明

一镜围湖水，千峰绕梵宫。大娘回剑器，小伎落惊鸿。影深穿柳日，蹄响带花风。望断梨腮粉，红尘一道中。
桐乡冯母
作者：徐渭
朝代：明

三迁近俎苦霜时，一尺殊恩湛露垂。自古男儿婴曰少，谁家嫠妇帝王知。高斋客饭宁辞发，落叶寒机几断丝。见说仙郎栖海曲，更无鱼鲊到塘西。青史他年定几行，太夫人传在中央。不须窃药居明月，自解将心结暗霜。片匣远飞鸾字重，单雌亲刷凤毛长。罗敷虽老携筐在，付与吴姬出采桑。
桐乡冯母·其一
作者：徐渭
朝代：明

三迁近俎苦霜时，一尺殊恩湛露垂。自古男儿婴曰少，谁家嫠妇帝王知。高斋客饭宁辞发，落叶寒机几断丝。见说仙郎栖海曲，更无鱼鲊到塘西。
桐乡冯母·其二
作者：徐渭
朝代：明

青史他年定几行，太夫人传在中央。不须窃药居明月，自解将心结暗霜。片匣远飞鸾字重，单雌亲刷凤毛长。罗敷虽老携筐在，付与吴姬出采桑。
梅桂谖草
作者：徐渭
朝代：明

金陵梅桂饀酥蒸，北地黄花掺肉羹。一吸葡萄春五斗，旋移狂墨写刘伶。
梅雨几三旬陈君以诗来慰答之次韵二首
作者：徐渭
朝代：明

一雨从端午，羲衙故不开。闾阎讹黑？，衫袜烂红苔。曲芎失早办，火酝且宵杯。两股粗如斗，扶筇接往来。梅雨天何剧，炎花百不开。蜻蜓红作阵，瓜瓞绿崩苔。荡甚愁鹅掌，酥将及瓦杯。少陵亦多事，新雨望人来。
梅雨几三旬陈君以诗来慰答之次韵二首·其一
作者：徐渭
朝代：明

一雨从端午，羲衙故不开。闾阎讹黑？，衫袜烂红苔。曲芎失早办，火酝且宵杯。两股粗如斗，扶筇接往来。
梅雨几三旬陈君以诗来慰答之次韵二首·其一
作者：徐渭
朝代：明
体裁：五言律诗

一雨从端午，羲衙故不开。闾阎讹黑�，衫袜烂红苔。曲芎失早办，火酝且宵杯。两股粗如斗，扶筇接往来。
梅雨几三旬陈君以诗来慰答之次韵二首·其二
作者：徐渭
朝代：明

梅雨天何剧，炎花百不开。蜻蜓红作阵，瓜瓞绿崩苔。荡甚愁鹅掌，酥将及瓦杯。少陵亦多事，新雨望人来。
梧阴洗研图
作者：徐渭
朝代：明

夏景冬题欲雪辰，翻思炎暑渴生尘。梧桐世上知多少，解得乘凉只此人。
梨俱幽沈大雅与杜并传
作者：徐渭
朝代：明

潘家大谷梨，今遍九河堤。接树冰千鞠，单颗水一提。马驮香黑瓮，雁过脆红犀。未怕相如渴，王孙尽翠眉。
梨花
作者：徐渭
朝代：明

名园深锁丽长空，映户摇扉一万丛。总使梅花开似雪，却输毬雪打和风。带烟笼雾自生香，薄粉浓铅不用妆。莫以轻盈窥宋玉，冯将淡白恼何郎。春雨春风能几宵，吹香落粉湿还飘。朝来试看青枝上，几朵寒酥未肯消。早起春晴香雾肥，独依残月出墙围。洛滨仙子波心立，虢国夫人马上归。轻风吹雾散朱门，影落冯谁写素魂。万里晓天微有晕，终宵明月欲无痕。
梨花
作者：徐渭
朝代：明

鸟啄梨花花欲稀，去从何处趁风微。傍人不解春光挽，只道清明有雪飞。
梨花·其一
作者：徐渭
朝代：明

名园深锁丽长空，映户摇扉一万丛。总使梅花开似雪，却输毬雪打和风。
梨花·其三
作者：徐渭
朝代：明

带烟笼雾自生香，薄粉浓铅不用妆。莫以轻盈窥宋玉，冯将淡白恼何郎。
梨花·其五
作者：徐渭
朝代：明

早起春晴香雾肥，独依残月出墙围。洛滨仙子波心立，虢国夫人马上归。
梨花·其六
作者：徐渭
朝代：明

轻风吹雾散朱门，影落冯谁写素魂。万里晓天微有晕，终宵明月欲无痕。
梨花·其四
作者：徐渭
朝代：明

春雨春风能几宵，吹香落粉湿还飘。朝来试看青枝上，几朵寒酥未肯消。
楚宗室鸡将啄蚁画
作者：徐渭
朝代：明

锦葵窠下雄鸡白，黄蚁有翼飞终涩。不应草叶更相遮，五寸荆轲千里隔。王孙妙思快啖吞，马迁奇笔写鸿门。当机对敌只如此，翻令看者飞心魂。
榴
作者：徐渭
朝代：明

略著腂脂染一堆，蛟潭锦蚌挂人眉。山深秋老无人摘，自迸明珠打雀儿。
槎海篇
作者：徐渭
朝代：明

当时有男子，乘刳海上秋。舟辞篙者楫，水非人间流。一瞬陟九万，顾见耕者牛。彼美机上妇，步梁乃其逑。不量何者缘，乃为天上游。只今千世下，一男子其俦。断槎以刳剡，一壸千金收。海路俨犹昨，高苍垂玄沟。但恐子不往，一往到上头。
横山黄伯子持图索题
作者：徐渭
朝代：明

一生纱帔罩乌巾，二女明妆坐绣茵。树底几厨犹未发，神边排榼巳攒鳞。持此佳图今书此，疑是东山谢氏之犹子。拣持二女并叔安，将渡淮淝来赌墅。主人向我捧一尊，谓此比较言不伦。此图乃即是其身，身住暨阳之邑，横山之村。少泉先生是其父，星文侄骆先生妻以女，身为乃祖千顷陂黄叔度之孙。少而狗齐，长而辞乃岳，其耽隐而自逸气飘飘然凌云。
樵
作者：徐渭
朝代：明

斧倦坡前束担，薪枝兼有青红。王质是侬乡老，烂柯只在山中。
次夕降抟雪径满鹅鸭卵余睡而复起烧竹照之八
作者：徐渭
朝代：明

把炬循除立断藜，鸦惊弹雪宿卬底。终宵有许垂鹅伏，片刻应能没马蹄。一一劈分舒阔掌，团团卷掷碎霜梨。红场尽海球争打，白鹭横江荻未栖。崩屋塌檐支正急，窥窗入窦倚相暌。后飞轻薄高难下，先引威棱导且齐。隔岁窖藏犹霰雹，群儿想象入狻猊。瓣觚出六摧桃李，瑞舛过三党稗稊。博浪金椎狙击遍，弥天白纛杀机提。鸾髡鹄赭吹毛尽，竹哭梅啼到骨披。穿重解深三窟兔，侵多不剩一丸泥。暗随鹏翼长沙拍，亮误鸡司短曙啼。灰尽挑残寒夜火，袍谁脱与故人绨。流苏既缟堪钩挂，粉的浑绵向镜低。风絮谢娘难可拟，烟芦罝客几成迷。公孙被幞凉如铁，子母蚨缗泻若澌。兽径易漫麋散迹，猎弓难放麝香脐。岩俱周处南山额，毳尽苏卿北海羝。鲛室百窗帘蛤蚌，羌胡一国水玻璃。饥脾苦逼长安殍，酸鼻寒凄宰相醯。叶尹如捐棺可玉，麻姑未老海堪梯。洪厓走汞流松外，穆满量珠赏竹西。绿鬓取裁髽髻样，金钗都换柰花鎞。儒齑瓦瓮盐艰糁，侠啖屠门蒜大臡。蝙蝠假仙摇石乳，蚺蛇冯胆搅银堤。将纫作盖俱成羽，取缀为裘尽是麑。鹰隼攫身功夺狗，牛羊埋角罪归鼷。轩辕镜色飞桥顶，欧冶镡霜掣剑溪。荡漾乾坤成玉合，纷纭翳膜刮金篦。杨妃暗粉玄宫发，卓氏綦巾皓首齐。此际胡云黄满塞，当年梁简赤曾题。霁微未必清钟磬，洒急如堪付鼓鼙。红袖共斟将共若，锦囊须佩却须奚。寒郊瘦岛吟成蛰，暖肉肥肌屏作闺。渐离荆卿僵易水，赵王代娣冷摩笄。瑶枝上汉参云雾，银鬛行天赌駃騠。并是凌寒贞岁柏，不同趋热媚权烓。亲淹上国裘曾敝，眼见金吾骑总缇。尽领熊罴供扫拂，别从雉兔较罟罤。高培粪梗团成菌，柔仿山毛嫩作荑。肖惨睢盰夔罔两，塑娇咽项女蝤蛴。妆涂恨少施肌发，刻画争先解佩觿。何事井喷烦蜥蜴，祇冯阴焰鹔虹霓。瓠犀璀璨排嫣齿，榴子龃龉堕老鹴。解榇紫襜鲜豹犊，俄穿翠豹化貂衤圭。宫奁镜暖因椒瑾，塞壁刀斜谢？鹈。木稼怕官谣杂谶，草干愁牧马频嘶。娲皇炼石霄犹漏，帝女烧铅杼懒挤。冻霤尖持燕匕首，明窗尘射魏刀圭。睥睨钉断于阗带，沙砾砻刓令尹圭。连日大酺粲尽掬，倾筐堆白取如携。骑都烂漫靡羊胃，庖坦纵横解犊飗。燕颔不醒颓锦帐，蛾眉邀醉叠金椑。即堪楚曲流宫徵，必唤齐伧许滑稽。荡甲摇犀明练组，长雕大镞拭弧錍。孤烟罢突真三日，破釜悬脐仅一黳。水木骑羊来代递，滕封弄雨各诃诋。心忧掘阅衣麻矣，狂走芄兰带悸兮。霎尔黄肠溲赑屃，俄然白骨葬鲸鲵。为灯跋烛须臾灭，沃锭消璆项刻赍。公向苍仪腾皓洁，竟忘赤地混缁黧。随飚过越迎关吠，度叶为花带鸟栖。蜂蛱误猜堪蜜蜡，清明才断正饧僰。西池万里吹黄竹，东郭双研赤鞮。想见穹酋鸣立，亲看床足缩趺騕。恰妨青帝迎春仗，无救朱炎病夏畦。压取刚条俱偃偃，试寻劲草但萋萋。几时千仞消凌褭，何处双桑赫海崿。形虎似盐虚晋俎，调梅无味枉商镌。蝗蟊未必沉三尺，甲拆先应了一刲。庄语夏冰虫定怪，赵衰冬日袄争徯。风偏助势长成练，月总输光不到犀。履薄有人愁坠谷，乘危无尽上埋奎。岂无黄道辜葵藿，翻以丹心许蒺藜。火急寄言青女道，添霜啼杀伯劳儿。
次夕降抟雪径满鹅鸭卵余睡而复起烧竹照之八十韵
作者：徐渭
朝代：明

把炬循除立断藜，鸦惊弹雪宿卬低。终宵有许垂鹅伏，片刻应能没马蹄。一一劈分舒阔掌，团团捲掷碎霜梨。红场尽海毬争打，白鹭横江荻未栖。崩屋塌檐支正急，窥窗入窦倚相暌。后飞轻薄高难下，先引威棱导且齐。隔岁窖藏犹霰雹，群儿想象入狻猊。瓣觚出六摧桃李，瑞舛过三党稗稊。博浪金椎徂击遍，弥天白纛杀机提。鸾髡鹄赭吹毛尽，竹哭梅啼到骨披。穿重解深三窟兔，侵多不剩一丸泥。暗随鹏翼长沙拍，亮误鸡司短曙啼。灰烬挑残寒夜火，袍谁脱与故人绨。流苏既缟堪钩挂，粉的浑绵向镜低。风絮谢娘难可拟，烟芦■客几成迷。公孙被襆凉如铁，子母蚨缗泻若澌。兽径易漫麋散迹，猎弓难放麝香脐。岩俱周处南山额，毳尽苏卿北海羝。鲛室百窗帘蛤蚌，羌胡一国水玻瓈。饥脾苦逼长安殍，酸鼻寒凄宰相醯。叶尹如捐棺可玉，麻姑未老海堪梯。洪厓走汞流松外，穆满量珠赏竹西。绿鬓取裁髽髻样，金钗都换柰花鎞。儒齑瓦瓮盐艰糁，侠啖屠门蒜太臡。蝙蝠假仙摇石乳，蚺蛇冯胆搅银堤。将纫作盖俱成羽，取缀为裘尽是麑。鹰隼攫身功夺狗，牛羊埋角罪归鼷。轩辕镜色飞桥顶，欧冶镡霜掣剑溪。荡样乾坤成玉合，纷纭翳膜刮金篦。杨妃暗粉玄宫发，卓氏綦巾皓首齐。此际胡云黄满塞，当年梁简赤曾题。霁微未必清钟磬，洒急如堪付鼓鼙。红袖共斟将共若，锦囊须佩却须奚。寒郊瘦岛吟成蛰，煖肉肥肌屏作闺。渐离荆卿僵易水，赵王代娣冷摩笄。瑶枝上汉参云雾，银鬣行天睹駃騠。并是凌寒贞岁柏，不同趋热媚权烓。亲淹上国裘曾敝，眼见金吾骑总缇。尽领熊罴供扫拂，别从雉兔较罟罤。高培粪梗团成菌，柔仿山毛嫩作荑。肖惨睢盱夔罔两，塑娇咽项女蝤蛴。妆涂恨少施肌发，刻画争先解佩觿。何事井喷烦蜥蜴，秪冯阴焰飐虹霓。瓠犀璀璨排嫣齿，榴子龃龉堕老齯。解榇紫騧鲜豹犊，俄穿翠襮化貂袿。宫奁镜煖因椒瑾，塞壁刀斜谢鸊鹈。木稼怕官谣杂谶，草乾愁牧马频嘶。娲皇炼石霄犹漏，帝女烧铅杼懒挤。冻霤尖持燕匕首，明窗尘射魏刀圭。睥睨钉断于阗带，沙砾砻刓令尹圭。连日大酺粲尽掬，倾筐堆帛取如携。骑都烂漫糜羊胃，庖坦纵横解犊膍。燕颔不醒颓锦帐，蛾眉邀醉叠金椑。即堪楚曲流宫徵，必唤齐伧许滑稽。荡甲摇犀明练组，长雕大镞拭弧錍。孤烟罢突真三日，破釜县脐仅一黳。水木骑羊来代递，滕封弄雨各诃诋。心忧掘阅衣麻矣，狂走芄兰带悸兮。霎尔黄肠溲赑屃，俄然白骨葬鲸鲵。为灯跋烛须臾灭，沃锭消璆顷刻赍。公向苍仪腾皓洁，竟忘赤地混缁黧。随飙过越迎关吠，度叶为花带鸟栖。蜂蛱误猜堪蜜蜡，清明才断正饧䬾。西池万里吹黄竹，东郭双䟫趼赤鞮。想见穹酋鸣立？，亲看床足缩趺蠵。恰妨青帝迎春仗，无救朱炎病夏畦。压取刚条俱偃偃，试寻劲草但萋萋。几时千仞消淩？，何处双桑赫海輗。形虎似盐虚晋俎，调梅无味枉商鑴。蝗蟊未必沈三尺，甲拆先应了一刲。庄语夏冰虫定怪，赵襄冬日袄争徯。风偏助势长成练，月总输光不到犀。履薄有人愁坠谷，乘危无尽上埋奎。岂无黄道辜葵藿，翻以丹心许蒺藜。火急寄言青女道，添霜啼杀伯劳儿。
次夕降抟雪径满鹅鸭卵余睡而复起烧竹照之八十韵
作者：徐渭
朝代：明
体裁：七言排律

把炬循除立断藜，鸦惊弹雪宿卬低。终宵有许垂鹅伏，片刻应能没马蹄。一一劈分舒阔掌，团团捲掷碎霜梨。红场尽海毬争打，白鹭横江荻未栖。崩屋塌檐支正急，窥窗入窦倚相暌。后飞轻薄高难下，先引威棱导且齐。隔岁窖藏犹霰雹，群儿想象入狻猊。瓣觚出六摧桃李，瑞舛过三党稗稊。博浪金椎徂击遍，弥天白纛杀机提。鸾髡鹄赭吹毛尽，竹哭梅啼到骨披。穿重解深三窟兔，侵多不剩一丸泥。暗随鹏翼长沙拍，亮误鸡司短曙啼。灰烬挑残寒夜火，袍谁脱与故人绨。流苏既缟堪钩挂，粉的浑绵向镜低。风絮谢娘难可拟，烟芦■客几成迷。公孙被襆凉如铁，子母蚨缗泻若澌。兽径易漫麋散迹，猎弓难放麝香脐。岩俱周处南山额，毳尽苏卿北海羝。鲛室百窗帘蛤蚌，羌胡一国水玻瓈。饥脾苦逼长安殍，酸鼻寒凄宰相醯。叶尹如捐棺可玉，麻姑未老海堪梯。洪厓走汞流松外，穆满量珠赏竹西。绿鬓取裁髽髻样，金钗都换柰花鎞。儒齑瓦瓮盐艰糁，侠啖屠门蒜太臡。蝙蝠假仙摇石乳，蚺蛇冯胆搅银堤。将纫作盖俱成羽，取缀为裘尽是麑。鹰隼攫身功夺狗，牛羊埋角罪归鼷。轩辕镜色飞桥顶，欧冶镡霜掣剑溪。荡样乾坤成玉合，纷纭翳膜刮金篦。杨妃暗粉玄宫发，卓氏綦巾皓首齐。此际胡云黄满塞，当年梁简赤曾题。霁微未必清钟磬，洒急如堪付鼓鼙。红袖共斟将共若，锦囊须佩却须奚。寒郊瘦岛吟成蛰，煖肉肥肌屏作闺。渐离荆卿僵易水，赵王代娣冷摩笄。瑶枝上汉参云雾，银鬣行天睹駃騠。并是凌寒贞岁柏，不同趋热媚权烓。亲淹上国裘曾敝，眼见金吾骑总缇。尽领熊罴供扫拂，别从雉兔较罟罤。高培粪梗团成菌，柔仿山毛嫩作荑。肖惨睢盱夔罔两，塑娇咽项女蝤蛴。妆涂恨少施肌发，刻画争先解佩觿。何事井喷烦蜥蜴，秪冯阴焰飐虹霓。瓠犀璀璨排嫣齿，榴子龃龉堕老齯。解榇紫騧鲜豹犊，俄穿翠襮化貂袿。宫奁镜煖因椒瑾，塞壁刀斜谢鸊鹈。木稼怕官谣杂谶，草乾愁牧马频嘶。娲皇炼石霄犹漏，帝女烧铅杼懒挤。冻霤尖持燕匕首，明窗尘射魏刀圭。睥睨钉断于阗带，沙砾砻刓令尹圭。连日大酺粲尽掬，倾筐堆帛取如携。骑都烂漫糜羊胃，庖坦纵横解犊膍。燕颔不醒颓锦帐，蛾眉邀醉叠金椑。即堪楚曲流宫徵，必唤齐伧许滑稽。荡甲摇犀明练组，长雕大镞拭弧錍。孤烟罢突真三日，破釜县脐仅一黳。水木骑羊来代递，滕封弄雨各诃诋。心忧掘阅衣麻矣，狂走芄兰带悸兮。霎尔黄肠溲赑屃，俄然白骨葬鲸鲵。为灯跋烛须臾灭，沃锭消璆顷刻赍。公向苍仪腾皓洁，竟忘赤地混缁黧。随飙过越迎关吠，度叶为花带鸟栖。蜂蛱误猜堪蜜蜡，清明才断正饧䬾。西池万里吹黄竹，东郭双䟫趼赤鞮。想见穹酋鸣立�，亲看床足缩趺蠵。恰妨青帝迎春仗，无救朱炎病夏畦。压取刚条俱偃偃，试寻劲草但萋萋。几时千仞消淩�，何处双桑赫海輗。形虎似盐虚晋俎，调梅无味枉商鑴。蝗蟊未必沈三尺，甲拆先应了一刲。庄语夏冰虫定怪，赵襄冬日袄争徯。风偏助势长成练，月总输光不到犀。履薄有人愁坠谷，乘危无尽上埋奎。岂无黄道辜葵藿，翻以丹心许蒺藜。火急寄言青女道，添霜啼杀伯劳儿。
次日复酌于邻舍登飞来山访浮峰上人
作者：徐渭
朝代：明

瑶榭琼台望转深，红云穿日散轻阴。天留霁雪教人赏，地放寒梅要客寻。阅岁已知频改易，逢时何处不登临。悟来自笑浑多事，何用题诗在碧岑。
次苏长公雪诗
作者：徐渭
朝代：明

翩如中舞玉人纤，皎似禅宗戒律严。姑去尽留云母粉，客来只醉水晶盐。正愁黄独迷镵柄，故压梅花入帽檐。埋没远山知几许，且收螺子画眉尖。白糁堆寒没曙鸦，姨家风急搅银车。翻将灞水驴边色，忽点孤山墓上花。何物黄冠滕六友，相思白舫戴逵家。今朝穆满觞黄竹，笑指银泥画戟叉。固知袅袅不胜纤，亦有棱棱庄且严。剑底白猿鏖越女，槎头黑瘿粉无盐。冰初势巳寒千仞，霁后人多曝一檐。笑忆小姬誇党日，可教轻试茗芽尖。海上青山插髻鸦，海鲛输织不论车。尽教一夜裁绡叶，那得倾都不奈花。粉屐特停渔者榼，赤梢并付酒人家。蚨郎迫使刘伶去，忍别青旗燕尾叉。
次苏长公雪诗·其一
作者：徐渭
朝代：明

翩如中舞玉人纤，皎似禅宗戒律严。姑去尽留云母粉，客来只醉水晶盐。正愁黄独迷镵柄，故压梅花入帽檐。埋没远山知几许，且收螺子画眉尖。
次苏长公雪诗·其三
作者：徐渭
朝代：明

固知袅袅不胜纤，亦有棱棱庄且严。剑底白猿鏖越女，槎头黑瘿粉无盐。冰初势巳寒千仞，霁后人多曝一檐。笑忆小姬誇党日，可教轻试茗芽尖。
次苏长公雪诗·其二
作者：徐渭
朝代：明

白糁堆寒没曙鸦，姨家风急搅银车。翻将灞水驴边色，忽点孤山墓上花。何物黄冠滕六友，相思白舫戴逵家。今朝穆满觞黄竹，笑指银泥画戟叉。
次苏长公雪诗·其四
作者：徐渭
朝代：明

海上青山插髻鸦，海鲛输织不论车。尽教一夜裁绡叶，那得倾都不奈花。粉屐特停渔者榼，赤梢并付酒人家。蚨郎迫使刘伶去，忍别青旗燕尾叉。
次许口北招集之作
作者：徐渭
朝代：明

常飧羞膳薄，为客鲙炰增。菊醑醺千日，杨舟误百朋。鸿留泥上雪，虫语夏时冰。潇散真工部，何愁簿牍仍。
次韵仲房瑞雪之什与方衡州大夫并呈幕府
作者：徐渭
朝代：明

占年未慰三农望，祷雪真悬万姓忧。稍喜琼枝撩碧汉，转看银海映神州。随车细片疑飞盖，扑马轻团类打毬。坛畔班行应共讶，天心原自答君侯。
止枫桥骆汝诚楼值生辰却赠
作者：徐渭
朝代：明

来此游五泄，逢君三十辰。青袍云气动，绿袖雨花津。地迥灵无尽，溪长物有神。君看苧萝女，岂是里中颦。
正宾以日本刀见赠歌以答之
作者：徐渭
朝代：明
体裁：古风

昨者吕君兄弟留余饮，旬日尽是陈遵解投辖。有如前日桐乡之围无吕君，却是睢阳少南人。吕君虎腰额虎额，万橹梯城双臂格。幕府厅前脚打人，夜报不周崩一壁。飞甓雨下完孤城，张巡不死南人生。五千步马随朱缨，手指东海鸣金钲。解刀赠我何来者，断倭之首取腰下。首积其如刀有余，为寿兄前人一把。是日别君霰飞子，佩刀骑马三十里。夜眠酒家枕刀醉，梦见白猿弄沟水。把鞘还惊未脱底，电母回身不敢视。黑夜横分芒砀蛇，清秋碎割咸阳玺。历个乃脱介俚，世间宝物稀有此。方蝉道人穷莫比，挂壁穿之蒯缑耳。人言宝刀投烈士，吕君何不持之向燕市。荆轲聂政猝难致，五陵七贵家家是。报恩结义从此始，却以投余据何理。雄心如君莫可拟，用以投余良有以。夜夜酣歌感知己。
武夷山一线天
作者：徐渭
朝代：明
体裁：七言绝句

双峡凌虚一线通，高巅树果拂云红。青天万里知何限，也伴藤萝锁峡中。
武夷道士示予魏王子骞蜕首见紫气
作者：徐渭
朝代：明

不死者巳去，死者留人间。骨骸自何夕，飞置山之颠。取视始伊谁，县绠月屡牵。而不如馀魄，安卧攒青莲。道士苦斯役，留函阁高椽。过客好奇异，启阅请自便。兹物真仙灵，磊磊黄琅坚。高顶泥丸宫，紫气犹一弦。晦明准天时，白黑互纠缠。胡为黄冠流，示人祸福先。为予而变易，无乃劳子骞。玉蕴山色辉，斯理良自然。
武林馆中与徐仁卿同宿因赠
作者：徐渭
朝代：明

楼上张灯倒瓦卮，自居东面唤人陪。须臾据案言兵事，鬃帽偏欹横两眉。自造提刀偃月文，诸工围煅焰吹云。当时试舞犹嫌薄，铁把连环六十斤。
武林馆中与徐仁卿同宿因赠·其二
作者：徐渭
朝代：明

自造提刀偃月文，诸工围煅焰吹云。当时试舞犹嫌薄，铁把连环六十斤。
武林馆中与徐仁卿同宿因赠三首（徐号天峰，
作者：徐渭
朝代：明
体裁：七言绝句

楼上张灯倒瓦卮，自居东面唤人陪。须臾据案言兵事，鬃帽偏欹横两眉。
武林馆中与徐仁卿同宿因赠三首（徐号天峰，武义诸生也。徐千斤）·其三
作者：徐渭
朝代：明

长说边关好试材，幕中进止自须裁。连宵一骑重围里，不见钧州王秀才。
武林馆中与徐仁卿同宿因赠三首（徐号天峰，武义诸生也。徐千斤）·其二
作者：徐渭
朝代：明

近来选士爱躯长，共说君家貌不扬。醉后忽呼高枕睡，虎头斜倚黑绳床。
武林馆中与徐仁卿同宿因赠三首（徐号天峰，武义诸生也。徐千斤）·其二
作者：徐渭
朝代：明

近来选士爱躯长，共说君家貌不扬。醉后忽呼高枕睡，虎头斜倚黑绳床。长说边关好试材，幕中进止自须裁。连宵一骑重围里，不见钧州王秀才。
殷孝子诗
作者：徐渭
朝代：明

心上经纶元皎皎，眼前图牒总班班。若令死父于人手，何用生身在世间。一念未萌看恻隐，片言排难见机关。因之忽忆移忠事，不信诸君不汗颜。
每过兖辄拟谒阙里辙阻追赋
作者：徐渭
朝代：明

明珠不解舍衣边，日祷骊龙枉自虔。借问儒家怀阙里，何如佛子慕西天。片香几买经过日，万木终悬会葬年。只尺翻来一不至，是谁骑马倩谁鞭。约如一竖牧千羊，博取三坟览百王。谁越殷周徵夏礼，独馀江汉写秋阳。孙枝岁久龙鳞暗，翁仲霜浓马鬣长。不用今朝愁不至，年年此路自堂堂。
每过兖辄拟谒阙里辙阻追赋·其一
作者：徐渭
朝代：明

明珠不解舍衣边，日祷骊龙枉自虔。借问儒家怀阙里，何如佛子慕西天。片香几买经过日，万木终悬会葬年。只尺翻来一不至，是谁骑马倩谁鞭。
每过兖辄拟谒阙里辙阻追赋·其二
作者：徐渭
朝代：明

约如一竖牧千羊，博取三坟览百王。谁越殷周徵夏礼，独馀江汉写秋阳。孙枝岁久龙鳞暗，翁仲霜浓马鬣长。不用今朝愁不至，年年此路自堂堂。
毛鱼作队游茭塘
作者：徐渭
朝代：明

作队撼春萍，双头寸未盈。老渔暂相借，江海几长鲸。
水仙
作者：徐渭
朝代：明

弃粉当妆匣，抛脂落茜坡。黄姑插金雁，织女洗银河。敢以人间色，来方天上娥。借烟行作雨，不黛扫成蛾。渡海群骑燕，横江或跨鹅。盈盈素罗袜，泛泛绿鳞波。剩馥迷湘芷，馀娇付越荷。兔房秋杵药，鲛室夜珠梭。道子描难似，非烟绣不过。张颠狂草笔，涂罢一高歌。
水仙
作者：徐渭
朝代：明

杜若青青江水连，鹧鸪拍拍下江烟。湘夫人正苍梧去，莫遣一声啼竹边。百品娇春俗却春，一清无可拟丰神。银钿缟袂田家妇，绝粒休粮女道人。略有风情陈妙常，绝无烟火杜兰香。昆吾锋尽终难似，愁杀苏州陆子刚。海庙元君断百荤，粉腮胭颊弃如焚。江心罗袜从渠踏，不乱长波皱绿纹。姊妹商量明月堤，夜妆莫解绿鬟丝。黄陵庙口无多路，去听女郎歌竹枝。
水仙
作者：徐渭
朝代：明

江水拂镜明，江波蹙鲜滑。湘君少侍儿，烦侬步罗袜。
水仙
作者：徐渭
朝代：明

阒阚前头第一班，绝无烟火上朱颜。问渠何事长如此，不语行拖双玉环。
水仙·其一
作者：徐渭
朝代：明

杜若青青江水连，鹧鸪拍拍下江烟。湘夫人正苍梧去，莫遣一声啼竹边。
水仙·其三
作者：徐渭
朝代：明

略有风情陈妙常，绝无烟火杜兰香。昆吾锋尽终难似，愁杀苏州陆子刚。
水仙·其二
作者：徐渭
朝代：明

百品娇春俗却春，一清无可拟丰神。银钿缟袂田家妇，绝粒休粮女道人。
水仙·其五
作者：徐渭
朝代：明

姊妹商量明月堤，夜妆莫解绿鬟丝。黄陵庙口无多路，去听女郎歌竹枝。
水仙·其四
作者：徐渭
朝代：明

海庙元君断百荤，粉腮胭颊弃如焚。江心罗袜从渠踏，不乱长波皱绿纹。
水仙兰
作者：徐渭
朝代：明

自从生长到如今，烟火何曾著一分。湘水湘波接巫峡，肯从峰上作行云。
水仙兰竹
作者：徐渭
朝代：明

水仙丛竹挟兰英，总是湘中三美人。莫遣嫦娥知此辈，定抛明月下江津。
水仙杂竹
作者：徐渭
朝代：明
体裁：七言绝句

二月二日涉笔新，水仙竹叶两精神。正如月下骑鸾女，何处堪容食肉人。
水仙花
作者：徐渭
朝代：明

海国名花说水仙，画中颜貌更婵娟。若非洒竹来湘浦，定是凌波出洛川。
水墨牡丹
作者：徐渭
朝代：明

腻粉轻黄不用匀，淡烟笼墨弄青春。从来国色无妆点，空染胭脂媚俗人。
江船一老看雁群初起
作者：徐渭
朝代：明

警雁避罗舠，江长起未高。眼？一饷后，看到入云梢。
江船一老看雁群初起
作者：徐渭
朝代：明
体裁：五言绝句

警雁避罗舠，江长起未高。眼�一饷后，看到入云梢。
沈先辈别归松江十年再至醉而授笔倚马悬河仆目以吴蒙辱赠七律次韵答之
作者：徐渭
朝代：明

阿蒙一去东吴赊，三日天风吹海槎。敢言摇橹遮关羽，却喜舌辨如田巴。若个听诗颐不解，苦予趁韵鬓先华。几淹白坐不投辖，实少青钱付酒家。
沈刑部善梅花却付纸三丈索我杂画
作者：徐渭
朝代：明

长安街上尘如雾，葛布眼眼风难度。归来扫溷索长笺，一束溪藤沈刑部。墨浆五合饱苍蝇，刺叶藤花扫不成。门前铜盏呼人急，却是冰儿来卖冰。乾喉似火逢薪热，一寸入口狂烟灭。自惭野卉不成妍，刑部梅梢如拗铁。
沈参军（青霞）
作者：徐渭
朝代：明
体裁：古风

参军青云士，直节凌邃古。伏阙两上书，裸裳三弄鼓。万乘急宵衣，当廷策强虏。借剑师傅惊，骂座丞相怒。遗帼辱帅臣，筹边著词赋。截身东市头，名成死谁顾。
沈叔子解番刀为赠
作者：徐渭
朝代：明

沈子报雠塞外行，一诧便得千黄金。买马买鞍意不惬，更买五尺番家铁。镂金小字半欲灭，付与碧眼译不出。细瓦厂中多狐狸，京师夜行不敢西。叔子佩之只一过，黄蒿连夜闻狐啼。今年我从上谷行，中丞遗我聊癸庚。买驴南归只两旬，只愁马上逢黄巾。叔子见我无所仗，解刀赠我行色壮。毕竟还从水道归，挂在蓬窗两相向。一日十拔九摩挲，鞘影鳞鳞入向河。须臾报道渔罩外，电脚龙腾五尺梭。
沈叔子解番刀为赠二首
作者：徐渭
朝代：明

沈子报仇塞外行，一诧便得千黄金。买马买鞍意不惬，更买五尺番家铁。镂金小字半欲灭，付与碧眼译不出。细瓦厂中多狐狸，京师夜行不敢西。叔子佩之只一过，黄蒿连夜闻狐啼。今年我从上谷行，中丞遗我聊癸庚。买驴南归只两旬，只愁马上逢黄巾。叔子见我无所仗，解刀赠我行色壮。毕竟还从水道归，挂在篷窗两相向。一日十拔九摩挲，鞘影鳞鳞入向河。须臾报道渔罩外，电脚龙腾五尺梭。¤
沈叔子解番刀为赠二首·其二
作者：徐渭
朝代：明

知君本有吞胡气，太白正高秋不雨。白蛇五尺自西来，出匣不多飞欲去。佩此刀，向辽阳，土蛮畏死为君降。阏氏纵有菱花镜，断却蝤蛴那得妆。君如佩此向上谷，而翁之死人共哭。黄酋亦重忠义人，一见郎君悔南牧。河套云中尽虏庭，君如佩此去从军。不须血染锋边雪，但见旗褰马上云。看君眼大额广长，有如日月挂扶桑。君有宝刀君自佩，解刀赠我不相当。
沈君索题所画卉贺人新婚
作者：徐渭
朝代：明

莲花如妾叶如郎，画得花长叶亦长。若使画莲能并蒂，不须重画两鸳鸯。
沈将军诗
作者：徐渭
朝代：明

将军者谁沈家郎。学书学剑学渔阳。呼枭喝雉疲夜场。月低日高睡竟忘。躯干虽小胆则姜。十年从军官参将。杀贼归来坐五羊。明珠芡米侧槩量。买得绿珠可姓梁。一妻五妾愁专房。广西藤酒世无双。海南红螺不假镶。直钱虽少贵天生。鹦鹉不谈立酒旁。文犀玳瑁细碎妆。龙脑一缕飞中央。左县翡翠玉虫螀。右挂镂金小凤皇。回身未步身先锵。盻影入鬓斜月光。拽郎髭须郎吻张。大卮小卮响喉咙。池中岂少雌鸳鸯。安得老鸧专颉颃。郎谁与欢思边疆。谁者换马邯郸娼。庐龙将军急才良。见郎谓何用不臧。且试锁钥扼背吭。分道密云汝往当。汉家猛士守四方。沈郎沈郎不寻常。我思古人等雁行。吹箫者谁勃丞相。
沈小霞梅为侄良甫题
作者：徐渭
朝代：明

刑部天津住沈郎，归来上冢持羔羊。梅花雪后春无数，柏树风前泪几行。我家阿咸之大父，往年作官亦刑部。常捐俸钱买丹青，阿咸风味似乃祖。沈郎放笔梅干古，掷笔了不索阿堵。
河豚
作者：徐渭
朝代：明

白下酒家檐，河豚荻笋尖。寒江晴后雪，烂柳窾中鲇。万事随评品，诸鳞属并兼。惟应西子乳，臣妾百无盐。
治冢二首
作者：徐渭
朝代：明

马血为转磷，人血为野火。何为松柏间，赤轮陟如跛。人言鬼炬微，神者赤而大。驺导向空驰，填云盛旗马。枯冢僻且荒，来游则云那。我欲往询之，恐即无可话。隔河闻于菟，黄犊夜在野。一夫呼以驰，炬灭松露泻。¤
治冢二首·其二
作者：徐渭
朝代：明

明器夜为人，幽宫尽婚婿。此事容有之，要非是常纪。尝闻掘冢徒，自言习见鬼。齿骨满百年，比次作泥委。水银筑长河，鱼膏灯玉几。苦作沙丘仪，未免劫时毁。客有明月珠，一夕失所在。黄金饰椟箱，洵美亦何济。
沿秦望溪水
作者：徐渭
朝代：明

流水澄若无，溪鱼宛游空。磊磊聚圆石，澹荡偏能工。高写象山曲，伏响回草中。何朝饮麋鹿，蹄踪去难穷。
泊阊门值闰月中秋
作者：徐渭
朝代：明

中秋只尺巳蹉跎，更值中秋此地过。天上桂轮长苦满，人间酒盏莫嫌多。虹桥一散能追不，海镜孤飞奈尔何。最是虎丘此时节，清歌不住水微波。
法相寺看活石
作者：徐渭
朝代：明

莲花不在水，分叶簇青山。径折虽能入，峰迷不可还。取蒲量石长，问竹到溪湾。莫怪淹斜日，明朝恐未閒。
泛舟九曲
作者：徐渭
朝代：明

老王乱青冥，皇天夜遗蜕。余骨散九州，头颅此焉寄。人视万劫余，天意一夕计。游艇沸沧波，仿佛热营卫。亭午入数折，冲然元气闭。县峰升羽人，毛竹倚仙姊。辟波齿牙蠹，生死龈腭内。世人不解奇，内但识世间事。示之帝所遗，惟以溪山睇。
泛舟九曲
作者：徐渭
朝代：明

老王乱青冥，皇天夜遗蜕。馀骨散九州，头颅此焉寄。人视万劫馀，天意一夕计。游艇沸沧波，髣髴热营卫。亭午入数折，冲然元气闭。县峰升羽人，毛竹倚仙姊。辟彼齿牙蠹，生死龈腭内。世人不解奇，但识世间事。示之帝所遗，惟以溪山睇。
洛神图
作者：徐渭
朝代：明

旌幢片片引长虹，盖下真珠络几重。洛浦神仙何所似，陈王词赋宛然同。轻娇欲堕波先捧，刺绣才飞水自笼。云鬓双回环佩解，可怜交甫暂相逢。
洞岩入鳖口有石枰石桥及石池诸景
作者：徐渭
朝代：明

洞梁高负泥沙恶，一躯巧骨裹痴鞟。昨闻巳是三十年，今夕张灯始扪摸。初疑螺尾不可梯，再进再折无尽期。鱼脑别波枯未已，蜃脚逢沙涩懒移。人言此语得大槩，却须请君说细微。桃根倒僵虫齧久，蜜脾仄挂蜂归稀。二洞三洞止一隙，解衣卧洞身投鳖。苍枰烂斧或有人，石桥浸影终无月。当时蒋侯身不死，一去亲赍五日米。遥闻橹响送江船，头上恐是钱塘水。避秦岂直武陵隈，何事桃花不出来。星河作影当归路，疑是淳于梦大槐。
流憩亭
作者：徐渭
朝代：明

山寺枕孤亭，回裾此一登。夕阳归数鸟，秋色绕诸陵。气肃岩逾峭，飙流叶屡腾。从来能凉冷，片石不妨冯。
浅色牡丹
作者：徐渭
朝代：明

墨染娇姿浅绛勺，画中亦足赏青春。长安醉客靴为祟，去踏沉香亭上尘。
浣溪沙·鉴湖
作者：徐渭
朝代：明

浅碧平铺万顷罗，越台南去水天多，幽人爱占白鸥莎。十里荷花迷水镜，一行游女惜颜酡，看谁钗子落清波。
海上曲
作者：徐渭
朝代：明

雪隐城月高，使君梯楼坐。县绠讯谍士，但自苦城破。问贼一何多，数百馀七个。长矛三十六，虚弓七无笴。腰刀八无馀，徒牛相右左。转战路千里，百涉一无舸。发卒三千人，将吏密如果。贼来如无人，猝至使君下。暇日弃筹策，卒卒相束手。四疆险何限，但阻孤城守。旷野独匪民，弃之如弃草。城市有一夫，谁不如木偶。长立睥睨问，尽日不得溲。朝餐雪没胫，夜卧风吹肘。彼亦何人斯，炙肉方进酒。
海上曲·其一
作者：徐渭
朝代：明

雪隐城月高，使君梯楼坐。县绠讯谍士，但自苦城破。问贼一何多，数百馀七个。长矛三十六，虚弓七无笴。腰刀八无馀，徒牛相右左。转战路千里，百涉一无舸。发卒三千人，将吏密如果。贼来如无人，猝至使君下。
海上曲·其二
作者：徐渭
朝代：明

暇日弃筹策，卒卒相束手。四疆险何限，但阻孤城守。旷野独匪民，弃之如弃草。城市有一夫，谁不如木偶。长立睥睨问，尽日不得溲。朝餐雪没胫，夜卧风吹肘。彼亦何人斯，炙肉方进酒。
海云次子后其弟海洲死分韵索挽
作者：徐渭
朝代：明

五灯留妙偈，百传读高僧。并扫存亡幻，无非傀儡棚。天灵仍蜾蠃，百闷付觚楞。肯共欧兜语，年年访越峥。
海棠
作者：徐渭
朝代：明

叶叶覆胭脂，枝枝挂綵丝。问渠娇有许，未到马嵬时。
海樵山人新搆二首
作者：徐渭
朝代：明

古莽伏圆址，新搆敞方榭。去家不百步，连山凡几架。衡门夹栟榈，卑池注微泻。群峰列窗牖，佳木依檐瓦。碑碣墙垣中，阶级陂陀下。旷霁坦以来，远暮苍然化。亭北指夕月，高台啸清夜。嘉宾燕屡入，丽人时或迓。卧榻楔岩石，旁户达僧舍。主人胡不归，樵海未云罢。束樵溯游风，于兹焉息驾。浚池叠青山，山色落池里。上栽百岁树，下周三折水。日夕众鸟下，客至数鱼起。助筵摘果实，开芜种芋子。上山一以望，高城正东迤。波漾堂壁瑩，野阔登览美。羡子善结架，多在聚景址。彼亭既孤绝，兹地何旷尔。
海樵山人新搆二首 其二 曲池
作者：徐渭
朝代：明

浚池叠青山，山色落池里。上栽百岁树，下周三折水。日夕众鸟下，客至数鱼起。助筵摘果实，开芜种芋子。上山一以望，高城正东迤。波漾堂壁瑩，野阔登览美。羡子善结架，多在聚景址。彼亭既孤绝，兹地何旷尔。
海樵山人新搆二首 其二 曲池
作者：徐渭
朝代：明
体裁：古风

浚池叠青山，山色落池里。上栽百岁树，下周三折水。日夕众鸟下，客至数鱼起。助筵摘果实，开芜种芋子。上山一以望，高城正东迤。波漾堂壁莹，野阔登览美。羡子善结架，多在聚景址。彼亭既孤绝，兹地何旷尔。
海樵山人新搆二首·其一
作者：徐渭
朝代：明

古莽伏圆址，新搆敞方榭。去家不百步，连山凡几架。衡门夹栟榈，卑池注微泻。群峰列窗牖，佳木依檐瓦。碑碣墙垣中，阶级陂陀下。旷霁坦以来，远暮苍然化。亭北指夕月，高台啸清夜。嘉宾燕屡入，丽人时或迓。卧榻楔岩石，旁户达僧舍。主人胡不归，樵海未云罢。束樵溯游风，于兹焉息驾。
浸水梅花
作者：徐渭
朝代：明

梅花浸水处，无影但涵痕。虽能避雪偃，恐未免鱼吞。
淮阴侯祠
作者：徐渭
朝代：明
体裁：古风

荒祠几树垂枯枣，黄泥落尽朱旗纛。花桐漆粉缀须眉，犹是登坛人未老。半生作计在鱼边，才得河堤老妇怜。谁知一卷长竿去，唾取真王只五年。暗中朱碧知谁是，浊水浑鱼每相似。当时密语向陈豨，更谁传向他人耳。丈夫勋业何足有，为虏为王如反手。提取山河与别人，到头一镬悲烹狗。
清凉寺云是梁武台城
作者：徐渭
朝代：明

萧梁台殿一灰飞，荠麦清明雉兔肥。坏榜几更金刹字，饥魂应烂铁城围。东来镜折龙潭水，北去芦长燕子矶。千古兴亡真一梦，隔江閒数莫鸦归。
清凉寺云是梁武台城
作者：徐渭
朝代：明

萧梁台殿一灰飞，荠麦清明雉兔肥。坏榜几更金刹字，饥魂应烂铁城围。东来镜折龙潭水，北去芦长燕子矶。千古兴亡真一梦，隔江闲数暮鸦归。
渔
作者：徐渭
朝代：明

树杪几家村屋，波心无数渔船。试令一只独往，或到武陵洞天。
渔乐图（都不记创于谁，近见汤君显祖，慕而见学之）
作者：徐渭
朝代：明
体裁：古风

一都宁止一人游，一沼能容百网求？若使一夫专一沼，烦恼翻多乐翻少。谁能写此百渔船，落叶行杯去渺然。鱼虾得失各有分，蓑笠阴晴付在天。有时移队桃花岸，有日移家荻芽畔。江心射鳖一丸飞，苇梢缚蟹双螯乱。谁将藿叶一筐提，谁把杨条一线垂。鸣榔趁獭无人见，逐岸追花失记归。新丰新馆开新酒，新钵新姜捣新韭。新归新雁断新声，新买新船系新柳。新鲈持去换新钱，新米持归新竹然。新枫昨夜钻新火，新笛新声新暮烟。新火新烟新月流，新歌新月破新愁。新皮鱼鼓悲前代，新草王孙唱旧游。旧人若使长能旧，新人何处相容受。秦王连弩射鱼时，任公大饵刳牛候。公子秦王亦可怜，祇今眠却几千年。鱼灯银海干应尽，东海腥鱼腊尽干。君不见近日仓庚少人食，一鱼一沼容不得。白首浑如不相识，反眼辄起相弹射。蛾眉入宫骥在枥，浓愁失选未必失。自可乐兮自不怿，览兹图兮三太息。噫嗟嗟乐哉！愧杀青箬笠。
渔图
作者：徐渭
朝代：明

何人画秋色，芦花绣如组。罢钓睡孤舟，月满潇湘浦。
渔家四图四首
作者：徐渭
朝代：明
体裁：六言诗

渔伴网鱼换酒，渔妇把酒斟翁。邻舍不离水上，对斟只在波中。
渔家图
作者：徐渭
朝代：明

小练乳儿红袜，斜阳曝网黄芦。但得同心夜浦，不愿嫁与秋胡。
渔画
作者：徐渭
朝代：明

外看杨柳障渔汀，内必桃花闭武陵。曝网张鱼等閒事，且登岸上逐花行。一翁醉梦一惺惺，各有湘潭渔父情。添写三闾来问答，真成出相楚骚经。
渔画·其一
作者：徐渭
朝代：明

外看杨柳障渔汀，内必桃花闭武陵。曝网张鱼等閒事，且登岸上逐花行。
渔画·其二
作者：徐渭
朝代：明

一翁醉梦一惺惺，各有湘潭渔父情。添写三闾来问答，真成出相楚骚经。
渔鼓词四首
作者：徐渭
朝代：明

卢家双燕不双栖，南浦鹧鸪日夜啼。红绵如水单衾大，冷煖在郎归不归。大唐自古谚鱼洲，百贾囊钱入海流。央杀主人寻翠羽，不知鹦鹉在高楼。虎丘茶叶昆山歌，专诸骨董刻丝梭。明月大家消一看，焉能人娶一嫦娥。洞庭橘子凫芡菱，茨菰香芋落花生。娄唐九黄三白酒，此是老人骨董羹。
渔鼓词四首·其一
作者：徐渭
朝代：明

卢家双燕不双栖，南浦鹧鸪日夜啼。红绵如水单衾大，冷煖在郎归不归。
渔鼓词四首·其三
作者：徐渭
朝代：明

虎丘茶叶昆山歌，专诸骨董刻丝梭。明月大家消一看，焉能人娶一嫦娥。
渔鼓词四首·其二
作者：徐渭
朝代：明

大唐自古谚鱼洲，百贾囊钱入海流。央杀主人寻翠羽，不知鹦鹉在高楼。
渔鼓词四首·其四
作者：徐渭
朝代：明

洞庭橘子凫芡菱，茨菰香芋落花生。娄唐九黄三白酒，此是老人骨董羹。
游大尖
作者：徐渭
朝代：明

万松滴千山，妙翠不可染。割取武陵源，固是天所遣。秦人迹无有，云中叫鸡犬。夜泊渔舟来，下山寻不见。
湆澹滩
作者：徐渭
朝代：明
体裁：古风

黑鳌穴地出，噀沫从天下。春雪跌深潭，惊雷迸铁罅。回思身所经，险怪几日夜。老石万片焦，飞湍千里射。药又窥绿渊，人命轻一诧。或似鼓太冶，青铜沸将泻。女娲撒馀砾，顽查搅不化。念彼既怃然，值兹瓩柯讶。姮桨起沈舟，凸字捩深窊。因之误丝发，长与世人谢。浪怒一何愚，终古不得罢。有时搏阴飙，寒色惨朱夏。借言吕梁叟，何时咨閒暇。余虽愧达人，笑对成一吓。
湆澹滩
作者：徐渭
朝代：明

黑鳌穴地出，噀沫从天下。春雪跌深潭，惊雷迸铁罅。回思身所经，险怪几日夜。老石万片焦，飞湍千里射。药又窥绿渊，人命轻一诧。或似鼓太冶，青铜沸将泻。女娲撒馀砾，顽查搅不化。念彼既怃然，值兹瓩柯讶。姮桨起沈舟，凸字捩深窊。因之误丝发，长与世人谢。浪怒一何愚，终古不得罢。有时搏阴飙，寒色惨朱夏。借言吕梁叟，何时咨閒暇。余虽愧达人，笑对成一嚇。
湖严氏有二女其翁以长者许渭继室渭自愆盟顷闻为海寇断其翁臂二女俱被执旋复放还便巳作宛转词怜之后知其长女被执时即自奋堕桥死幼女放还亦死因复赋此宛转词中覆水句正悔愆盟也
作者：徐渭
朝代：明

讶道自愆盟，天成烈女名。生前既无分，死后空馀情。粉化应成碧，神寒俨若生。试看桥上月，几夜下波明。
湘竹一妙管付截坏其顶文
作者：徐渭
朝代：明

武侯败街亭，马谡违节制。兵颖迥不同，大小俱是事。兹管湘中来，百中其一耳。有如玳瑁鱼，脑血径弹子。又如鸾与鹤，顶发杨梅紫。全体匪不华，独此犹觉异。讵可拘尺寸，但须存纹绮。畏炎不得行，付托昧厥旨。举刀一铿然，颠落不可止。持归以复予，鱼鹤不成理。对之一捧腹，削圆方竹比。
漂母非能知人特一时能施于人耳观其对信数语可见而古今论者胥失之予过其祠感而赋此
作者：徐渭
朝代：明
体裁：古风

男儿偃饿淮阴上，老婺一饭来相饷。自言祇是哀王孙，谁云便识逢亭长。秦项山河一手提，付将隆准作汤池。称孤南面魂无主，万古争夸漂母祠。
漫曲
作者：徐渭
朝代：明
体裁：七言绝句

闻道张家燕子楼，青罗小帽急梳头。花枝谁肯先春老，无奈风吹雨打愁。
潘子以落花红满地为题令赋
作者：徐渭
朝代：明

自古有新终有故，从来无故亦无新。风雨不禁三夜摆，乾坤别换一番春。醒怜灭烛逃红粉，醉卧沿堤烂锦裀。若使黄金能铸蒂，至今桃李属安仁。
潘承天介饮
作者：徐渭
朝代：明

明霞淡霭酿重春，盛典高张礼乐陈。圣世山中归一老，圜桥席上第三人。定知国学他年酳，且试庖烹此日珍。燕罢蹄肩满归路，自嘲茆屋有垂津。
瀛洲图
作者：徐渭
朝代：明

瀛洲自是神仙住，谁将笔力移来此。碧瓦长栏十二层，红云断岫三千里。碧瓦红云缥渺间，令人一望损朱颜。当时文采琳琅重，今日青红图画残。画史一人阎立本，笔底不讹笑与哂。窄袖长袍十八人，面面相看灯捉影。后来界画始何人，豆粒作人马成寸。却疑此是李将军，烛暗酒深何处问。
灯夕答访诸君因寻百廿四岁老人未青霞误而为仕阍所骂
作者：徐渭
朝代：明

帝城春色倍光辉，东市春灯锦作围。白眼双瞋遭客骂，青天一剌向谁飞。毬边小侠穿尘入，花畔游龙促马归。日仄不餐浑瘦尽，敢嘲白鹭立渔矶。
灯夕送张君之滇迓其尊人
作者：徐渭
朝代：明

今岁风光倍觉饶，无人不去踏虹桥。独辞午夜千门月，去迓高堂倍里遥。飞盖梅花梁苑雪，归帆杨柳楚妃腰。此行不为营名利，要度衡阳雁影高。
烦吴伯子治墓堂
作者：徐渭
朝代：明

火瘗世曰凶，水封岂佳卜。两徒踰五纪，先魄偃幽瀑。多子为我更，我蘧往京国。买石百尺馀，托子安墓卓。子冗办未遑，我归上冢哭。鹅鲂设未已，老雅掠豭肉。候果墓旁儿，指告蚁上烛。草设无威仪，人怠物不肃。坐此无欢期，改燧十二木。昨者卖字钱，募工可五六。仍以烦吾子，歇百了一役。
焦山
作者：徐渭
朝代：明

徵君祠庙碧山隈，僧舍中流面面开。全楚客帆遮浦下，广陵涛色漫窗来。曝鼋何事当牛触，养鹤翻劳刻石埋。隔取深泥题不得，空持黄绢立磨厓。
熊
作者：徐渭
朝代：明

李广射熊归，生肩付大儿。都无一寸白，傥有几条笞。腊掌吾曾饫，鲜蹯胜略差。穷饕亦何剧，急鲊白鱼迟。
燕京五月歌
作者：徐渭
朝代：明

石榴花发街欲焚，蟠枝屈朵皆崩云。千门万户买不尽，剩与女儿染红裙。竹黄如槁少鲜妍，一丛五卑百个钱。卖与人家那不贵，汤浇火炙过冬天。荸荠菱藕贱如柴，竿蔗年来渐亦栽。百货百珍俱得到，却无一个荔枝来。燕京百事且休忧，但苦炎天道上沟。近日巳闻将扫括，不须遮鼻过风头。
燕京五月歌·其一
作者：徐渭
朝代：明

石榴花发街欲焚，蟠枝屈朵皆崩云。千门万户买不尽，剩与女儿染红裙。
燕京五月歌·其三
作者：徐渭
朝代：明

荸荠菱藕贱如柴，竿蔗年来渐亦栽。百货百珍俱得到，却无一个荔枝来。
燕京五月歌·其二
作者：徐渭
朝代：明

竹黄如槁少鲜妍，一丛五卑百个钱。卖与人家那不贵，汤浇火炙过冬天。
燕京五月歌·其四
作者：徐渭
朝代：明

燕京百事且休忧，但苦炎天道上沟。近日巳闻将扫括，不须遮鼻过风头。
燕京歌
作者：徐渭
朝代：明

西北池中有斗牛，人传一挂一时收。要知不是凡鳞介，只看眉潭白两毬。绣人须样绣新裘，争看池中活斗牛。及至见时无脚走，各嫦红袖急遮头。斗牛何处见英豪，狞眼令人胆不牢。及问当年亲见者，只推雾里见分毫。萧后梳妆别起楼，太湖石在水空流。而今楼瓦飘零尽，只乞中官看石头。绿树连云拨不开，忽扶黄瓦出楼台。堤长水阔三千丈，一日惟看一殿回。千里马来自西南，夷馆朝廷锁钥严。几回欲看无由看，墙外听嘶出屋檐。贡来狮子看曾真，养在西城十四春。更欲乞看云不可，昨朝攫碎菜园人。
燕京歌·其一
作者：徐渭
朝代：明

西北池中有斗牛，人传一挂一时收。要知不是凡鳞介，只看眉潭白两毬。
燕京歌·其七
作者：徐渭
朝代：明

贡来狮子看曾真，养在西城十四春。更欲乞看云不可，昨朝攫碎菜园人。
燕京歌·其三
作者：徐渭
朝代：明

斗牛何处见英豪，狞眼令人胆不牢。及问当年亲见者，只推雾里见分毫。
燕京歌·其二
作者：徐渭
朝代：明

绣人须样绣新裘，争看池中活斗牛。及至见时无脚走，各嫦红袖急遮头。
燕京歌·其五
作者：徐渭
朝代：明

绿树连云拨不开，忽扶黄瓦出楼台。堤长水阔三千丈，一日惟看一殿回。
燕京歌·其六
作者：徐渭
朝代：明

千里马来自西南，夷馆朝廷锁钥严。几回欲看无由看，墙外听嘶出屋檐。
燕京歌·其四
作者：徐渭
朝代：明

萧后梳妆别起楼，太湖石在水空流。而今楼瓦飘零尽，只乞中官看石头。
燕子楼
作者：徐渭
朝代：明
体裁：七言律诗

牡丹春后惟枝在，燕子楼空苦恨生。昨泪几行因拥髻，当年一顾本倾城。分为翡翠笼俱老，讶道泉台伴不成。犹胜分香台上妾，更无一个哭西陵。
燕子矶观音阁
作者：徐渭
朝代：明

青山如美人，楼观即奁妆。若无一片妙，镜丽苦不昌。兹石一何幸，值此江中央。上乘巨构支，下集帆与樯。朱碧得水鲜，凫雁拂波光。烟雾不见海，神去万里长。我与三友俱，兼以僮仆双。日西买市饭，半道谢驴缰。归来乏灯烛，微雨沾我裳。沽酒不成醉，颓然倒方床。犹梦立阁中，遥观大鱼翔。
燕子矶观音阁
作者：徐渭
朝代：明

青山如美人，楼观即奁妆。若无一片镜，妙丽苦不昌。兹石一何幸，值此江中央。上乘巨搆支，下集帆与樯。朱碧得水鲜，凫雁拂波光。烟雾不见海，神去万里长。我与三友俱，兼以僮仆双。日西买市饭，半道谢驴缰。五口将十足，蹶然馁且僵。百钱成一游，安得甘旨尝。归来乏灯烛，微雨沾我裳。沽酒不成醉，颓然倒方床。犹梦立阁中，遥观大鱼翔。
牛首斋罢便往祖堂献花岩迫晡矣
作者：徐渭
朝代：明

牛首梯县古佛场，楼台绝顶百僧藏。香烟一一云中出，阳道甍甍鸟外长。三五沉鱼陪冶侠，清明石马卧侯王。却怜为景沦贪海，带黑鞭驴到祖堂。
牡丹
作者：徐渭
朝代：明

不藉东风力，传神是墨王。雪威悲剑戟，鏖战几千场。
牡丹
作者：徐渭
朝代：明

五十八年贫贱身，何曾妄念洛阳春。不然岂少胭脂在，富贵花将墨写神。
牡丹画
作者：徐渭
朝代：明

牡丹开欲歇，燕子在高楼。墨作花王影，胭脂付莫愁。
牡丹竹
作者：徐渭
朝代：明

我学彭城写岁寒，何缘春色忽黄檀。正如三醉岳阳客，时访青楼白牡丹。
牵牛花
作者：徐渭
朝代：明

叶似青云剪，花如碧玉凌。鸟来栖不响，朵朵巧垂铃。
牸领犊群
作者：徐渭
朝代：明

可怜杨太尉，逢著曹骁骑。生儿二十年，不及老牛舐。
犬
作者：徐渭
朝代：明

少年猎平原，左卢右宋鹊。兔起鹘落迟，一顾先巳搏。但莫空中山，前头有汤镬。
狐粉
作者：徐渭
朝代：明

狐妖幻黛粉，窈窕美佳人。慕予且宜笑，情好缘相亲。物与人异调，孰识伪与真。答子以慇勤，靡曲匪好音。魅也一朝败，情歇音则存。我欲灰兹音，匪乏炀与薪。譬以宝贻魅，宝既不我存。何由夺而烬，存此贻魅曲，以不磨魅愆。
狐裘
作者：徐渭
朝代：明

狐裘赊去止三金，大海投鱼两岁沈。鹰马趁风嫌未急，檐阶负日苦长阴。歌闻未必如金石，肘见真应捉领襟。犹喜雪宵看信国，发冲冠顶汗淋淋。
独喜萱花到白头图
作者：徐渭
朝代：明

问之花鸟何为者，独喜萱花到白头。莫把月青等閒看，无声诗里颂千秋。
独朵芙蓉
作者：徐渭
朝代：明

荒沼芙蓉写一枝，即令憔悴不胜姿。文君卖酒成都日，独立垆头无侍儿。
独钓寒江
作者：徐渭
朝代：明

大海有鲸鱼，五岳其鼻额。任公钓不来，烦尔一丝雪。
狸
作者：徐渭
朝代：明

狸虽一尺躯，猛气制十里。有时怒一号，无牙堕梁死。安得此辈来，坐吾书匣底。
玉师挽章
作者：徐渭
朝代：明

只鞋葱岭去三年，两瓮团团岭个边。劫火只思将骨化，寒花依旧护人眠。我虽活在如笼鸟，子巳潇然作蜕蝉。安得骑牛天竺道，月明重话三生缘。
玉簪
作者：徐渭
朝代：明

南州颇兢玉簪粉，北里争插红姑娘。若教北里传观此，笑杀金钗十二行。若共水仙湘水滨，蛟宫添坐一夫人。无端生长颓墙下，将就徐熙为写神。
玉簪
作者：徐渭
朝代：明

洛浦惊鸿别，高唐暮雨归。玉簪如有意，烛灭挂罗衣。黄鸟小囱幽，狂挥墨欲流。丽人鸦髻上，五寸玉搔头。
玉簪
作者：徐渭
朝代：明

玉簪抽影暗差差，半占荒阶无尽期。小妇将花曾抱粉，饥人望叶拟挑鸱。红芙晕脸双俱映，绿髻搔头一不施。定作蛴螬根叶想，化为蝴蝶等儿嬉。
玉簪·其一
作者：徐渭
朝代：明

南州颇兢玉簪粉，北里争插红姑娘。若教北里传观此，笑杀金钗十二行。
玉簪·其一
作者：徐渭
朝代：明

洛浦惊鸿别，高唐暮雨归。玉簪如有意，烛灭挂罗衣。
玉簪·其二
作者：徐渭
朝代：明

若共水仙湘水滨，蛟宫添坐一夫人。无端生长颓墙下，将就徐熙为写神。
玉簪·其二
作者：徐渭
朝代：明

黄鸟小囱幽，狂挥墨欲流。丽人鸦髻上，五寸玉搔头。
玉簪盛花嘲之
作者：徐渭
朝代：明

去年百叶仅遮根，今岁千花烂压门。带佩银铃摇绿帔，琵琶玉肘满乌孙。时从鬓底娇临镜，曾记燕中买论盆。秋后芙蓉憔悴尽，膏烟泣露领江村。
玉簪芙蓉
作者：徐渭
朝代：明

玉簪白白芙蓉绯，若个梳妆不学伊。青藤道人不解事，一齐涂抹付烟煤。白玉垂簪压地抽，芙蓉占水映塘流。若为摘向街头卖，也免梅花换米羞。
玉簪芙蓉·其一
作者：徐渭
朝代：明

玉簪白白芙蓉绯，若个梳妆不学伊。青藤道人不解事，一齐涂抹付烟煤。
玉簪芙蓉·其二
作者：徐渭
朝代：明

白玉垂簪压地抽，芙蓉占水映塘流。若为摘向街头卖，也免梅花换米羞。
玉簪花
作者：徐渭
朝代：明

老人一扫秋园卉，六片尖尖雪色流。用尽邢州砂万斛，未便琢出此搔头。
王乡人寻二十年之父榇归自卫辉合其母圹
作者：徐渭
朝代：明

寄埋丛冢北邙同，有客求尸万莽中。白骨两乡儿得父，黄泉一笑妪迎翁。泪馀指点居亭老，血尽锹函夜壑红。千古灯檠归榇事，莫论真膺总输侬。
王元章倒枝梅画
作者：徐渭
朝代：明

皓态孤芳压俗姿，不堪复写拂云枝。从来万事嫌高格，莫怪梅花着地垂。
王元章倒枝梅画
作者：徐渭
朝代：明

皓态孤芳压俗姿，不堪复写拂云枝。从来万事嫌高格，莫怪梅花著地垂。
王元章墓
作者：徐渭
朝代：明

君画梅花来换米，予今换米亦梅花。安能唤起王居士，一笑花家与杰家。
王先生示其夫人哀词赋此奉慰
作者：徐渭
朝代：明

白头青鬓久相知，不觉音空手下丝。机断旧成羊子学，饭馀今忆孟光眉。西天花雨重生路，南国樛阴逮下枝。却说碧霞池上凤，几回著意伴英雌。
王口北见遗貂帽因往
作者：徐渭
朝代：明

一围消雪远，两翅辟尘赊。朔北冻杀马，辽东买断牙。锦筵津颊玉，深户拥腮花。一罩山人帻，徒遮鬓发华。
王右参取今日汉宫人二句为韵作昭君怨十首次之
作者：徐渭
朝代：明

汉高围苦白登深，谁献和亲快帝心。不是野鸡终夜哭，鲁元先尔嫁如今。犀刀割水那能一，伯劳燕子难辞匹。东来一雁破胡云，举头微见长安日。或授别传留公案，嫱自请行或为汉。总归坏秤无准程，须马急时将妾换。巳分无缘记守宫，宁期有诏赴和戎。单嬴夜夜无关锁，相伴单于猎火东。千花百蕊一园春，花落金闺亦落尘。嫁尔呼韩汉天小，赎归蔡琰汉何人。雕边箭孔入风鸣，马上琵琶陇水声。几梦爷娘归不见，来时道路不分明。马促车催去一朝，无恩有怨且须消。丁香不是中行舌，肯把中原事事教。李陵侨赘是胡夫，苏武妻儿亦是胡。四辈离愁犹未了，又添汉妾哭穹庐。燕支山属南朝地，胡妇双腮断红媚。博得明妃一笑来，家家白粉搽高鼻。胡天白草明如雪，为侬特改青青叶。草意何殊虞美人，侬愁却甚重瞳妾。
王右参取今日汉宫人二句为韵作昭君怨十首次之·其一
作者：徐渭
朝代：明

汉高围苦白登深，谁献和亲快帝心。不是野鸡终夜哭，鲁元先尔嫁如今。
王右参取今日汉宫人二句为韵作昭君怨十首次之·其七
作者：徐渭
朝代：明

马促车催去一朝，无恩有怨且须消。丁香不是中行舌，肯把中原事事教。
王右参取今日汉宫人二句为韵作昭君怨十首次之·其三
作者：徐渭
朝代：明

或授别传留公案，嫱自请行或为汉。总归坏秤无准程，须马急时将妾换。
王右参取今日汉宫人二句为韵作昭君怨十首次之·其九
作者：徐渭
朝代：明

燕支山属南朝地，胡妇双腮断红媚。博得明妃一笑来，家家白粉搽高鼻。
王右参取今日汉宫人二句为韵作昭君怨十首次之·其二
作者：徐渭
朝代：明

犀刀割水那能一，伯劳燕子难辞匹。东来一雁破胡云，举头微见长安日。
王右参取今日汉宫人二句为韵作昭君怨十首次之·其五
作者：徐渭
朝代：明

千花百蕊一园春，花落金闺亦落尘。嫁尔呼韩汉天小，赎归蔡琰汉何人。
王右参取今日汉宫人二句为韵作昭君怨十首次之·其八
作者：徐渭
朝代：明

李陵侨赘是胡夫，苏武妻儿亦是胡。四辈离愁犹未了，又添汉妾哭穹庐。
王右参取今日汉宫人二句为韵作昭君怨十首次之·其六
作者：徐渭
朝代：明

雕边箭孔入风鸣，马上琵琶陇水声。几梦爷娘归不见，来时道路不分明。
王右参取今日汉宫人二句为韵作昭君怨十首次之·其十
作者：徐渭
朝代：明

胡天白草明如雪，为侬特改青青叶。草意何殊虞美人，侬愁却甚重瞳妾。
王右参取今日汉宫人二句为韵作昭君怨十首次之·其四
作者：徐渭
朝代：明

巳分无缘记守宫，宁期有诏赴和戎。单嬴夜夜无关锁，相伴单于猎火东。
王大夫挽诗
作者：徐渭
朝代：明

教子一经成，封君五品荣。床捐大夫箦，星堕少微精。移花锹尚煖，剩酒客谁倾。参伯奔从楚，千山猿夜鸣。
王将军再邀观猎予方归越不赴
作者：徐渭
朝代：明

车骑环林款客扉，束装初罢曙钟微。西陵自喜扬帆渡，东郭遥怜控马归。荒草回堤天共远，鸣镳扑地鸟俱飞。悬知行乐无过此，何事朝朝与愿违。
王山人丹房
作者：徐渭
朝代：明

山房在何所，宛在水中央。丹灶泥初湿，红颜药正黄。菱花归舫乱，荷叶过人长。一自弹渔鼓，陶陶醉几场。
王某部母夫人诗
作者：徐渭
朝代：明

太君为寿日，令子在周南。长忆茹荼苦，宁知奉鼎甘。孤鸾青镜泪，五凤白头簪。同是为王母，瑶池曲正堪。
王某部母夫人诗
作者：徐渭
朝代：明

太母旧称贤，清霜一节坚。孤雌寒夜老，雏凤紫霄骞。风纪千金重，天书两字悬。今朝为寿处，不负影梅边。
王母寿诗
作者：徐渭
朝代：明

乡里争传太母贤，世家亲是长公编。半生辛苦流可笔，百岁荣华表暮年。白发当尊摇凤翟，綵衣绕座拂云烟。此时定有添筹祝，不放金陵酒似泉。
王海牧盆栽海棠余亦偕陈守经辈过赏潘承天宅所植者高踰二寻茎可盈掬生平目不再睹雪中盛开几千馀朵花时往观常不忍舍归而抹一笺贻承天公伯子拟作赋以纪其盛
作者：徐渭
朝代：明

王家水阁海棠开，四蕊三花漾酒杯。正苦瓦盆沽欲竭，不期公子著貂来。
王生索写卜萄
作者：徐渭
朝代：明

王生昔日好容颜，今日相逢范叔寒。赠与明珠三百颗，谁知一颗不堪餐。
王翁八十令书贞松白石画中
作者：徐渭
朝代：明

乡里丈人谁最贤，竹斋先生无间然。八旬尚有婴儿色，三老重登国学筵。春社插花人醉后，秋蝇作字夜灯前。庭中桂子森如玉，白石长松好共悬。
王鹅亭雁图
作者：徐渭
朝代：明

本朝花鸟谁高格，林良者仲吕纪伯。矮人信耳辄观场，只晓徐熙与崔白。崔徐一纸价百金，风韵稍让吕与林。即如此图王鹅亭，云是剡溪雪夜人。雁儿一扫六十只，何只不落青天云。沙黄芦白喜相逐，逸者飞鸣劳者宿。不须彭蠡泛扁舟，彭蠡湖今在吾目。
理葡萄
作者：徐渭
朝代：明

去冬雪作殃，无物不冻死。橘柚断衢州，松柏亦多痹。园有月支藤，盘屈四五咫。结实苦不多，一斛有馀委。迨其堪落时，丸九挂珰水。一日十挈竿，与鸟争啖舐。将以馈邻翁，窃恐哂微细。欲以付果坊，不足一餐费。幽之瓶盎间，浆溃败其脆。渴夜艰茶汤，暂可灌消肺。比者理旧须，应手落枯瘁。及至更提携，僵挭忽断碎。如人两手足，而痿其一臂。支干既以孤，收穫焉可倍。夏景苦桑榆，聊以障西坠。
琉球刀
作者：徐渭
朝代：明

客将刀出市，云是大琉球。海泛防龙合，天阴听鬼愁。挥空霜欲落，脱匣水堪抽。万里烽烟地，随身去莫留。单刀新试舞，双剑旧能轮。雨过腥闻血，风旋雪裹身。对镮归思动，挂壁蒯缑尘。醉后时横看，终当赠与人。
琉球刀·其一
作者：徐渭
朝代：明

客将刀出市，云是大琉球。海泛防龙合，天阴听鬼愁。挥空霜欲落，脱匣水堪抽。万里烽烟地，随身去莫留。
琉球刀·其二
作者：徐渭
朝代：明

单刀新试舞，双剑旧能轮。雨过腥闻血，风旋雪裹身。对镮归思动，挂壁蒯缑尘。醉后时横看，终当赠与人。
琉球刀（时客常山）
作者：徐渭
朝代：明

单刀新试舞，双剑旧能轮。雨过腥闻血，风旋雪裹身。对环归思动，挂壁蒯缑尘。醉后时横看，终当赠与人。
琉璃河
作者：徐渭
朝代：明
体裁：七言绝句

水怪从来畏铁腥，十寻铁棒压流横。风雷自古无回避，也截蛟龙别处行。
琴高图为李勋卫赋
作者：徐渭
朝代：明

天上神仙塞紫虚，人间毛颖不胜书。乍闻弄玉骑青凤，又见琴高跨赤鱼。千年古素粘蝴蝶，苍涛高处擎红颊。不知侬是画中人，欲请波臣后鳞鬛。
琴高图为李勋卫赋
作者：徐渭
朝代：明

天上神仙塞紫虚，人间毛颖不胜书。乍闻弄玉骑青凤，又见琴高跨赤鱼。千年古素粘蝴蝶，苍涛高处擎红颊。不知侬是画中人，欲请波臣后鳞鬣。
琼花馆
作者：徐渭
朝代：明

闻道琼花去，空馀道观閒。祇因天上艳，不肯恋人间。每月炤虚色，江流下碧湾。故园梅树发，花耐雪中寒。
瑞荆篇为新昌尚宾吕君乃弟赋
作者：徐渭
朝代：明

荆树双标瑞应期，与君兄弟颇相宜。窦家有子皆丹桂，马氏何人非白眉。拂蒂游丝萦一本，催花和气绕连枝。他年会见高千尺，问道儿孙几叶垂。
电
作者：徐渭
朝代：明

列缺俨睢盱，绯冠绛裤襦。䃸磹鲜舌哆，烟焰涨天嘘。侍从排焦额，槐檀塞太虚。光中藏栲栳，麦处借幡旟。鸡吐朝官绶，龙逢海豻驱。阿香开镜数，玉女笑壶输。好作王戎眼，休烧李绩须。灭明难捉摸，搜索愈逃逋。或见焚鳞尾，徒闻绕斗枢。金蛇穿雨划，赤兔驾雷屠。煨烬乾坤赭，飞腾日月徐。闭门遭斧凿，冯塔养蜘蛛。铛斗何工煅，硫硭若帑储。旱乾于闪魃，冬蛰伴泥猪。万瓦穿如瞰，孤窗热欲糜。淫威神卤莽，侥倖鬼揶揄。昨夕狂倾潦，群灵俨聚诛。弥霄红落燕，罄海白跳珠。但劈梧桐去，何曾打即且。
画
作者：徐渭
朝代：明

朱夏郁蒸时，晶瓜碧玉滋。疏帘三尺雪，小簟一枰棋。
画
作者：徐渭
朝代：明

阁上谈玄客，天边削翠峰。大痴皴染细，不用墨池浓。
画两僮枕帚而睡疑是寒拾应人索咏
作者：徐渭
朝代：明
体裁：七言绝句

人间何日不尘生，扫到何年扫得清。输与天台双行者，睡弯苕帚午鸡鸣。
画兰
作者：徐渭
朝代：明

醉抹醒涂总是春，百花枝上掇精神。自从画得湘兰后，更不閒题与俗人。
画坐草栗鼠
作者：徐渭
朝代：明

鼠有能跳者，名因嗜栗传。儿童袖里串，松桧顶尖县。写跃难为逸，描蹲易犯妍。臀肥隈草煖，尾大刷瓜圆。叫唤孤雌别，银铛旧伴牵。坐思禁一饱，暨产大如拳。
画布谷
作者：徐渭
朝代：明

片墨图枝布谷栖，停毫觅句意何迟。为惊转眼流光速，又是农蓑细雨时。
画插瓶梅送人
作者：徐渭
朝代：明

苦无竹叶倾三斝，聊取梅花插一稍。冰碎古瓶何太酷，顿教人弃汝州窑。
画杏花
作者：徐渭
朝代：明

一策万言如有神，本朝租士数罗伦。今朝骑马看花者，肯与罗伦作后尘。
画梅
作者：徐渭
朝代：明

丽夕上元偏，春风荡远天。谁将五尺雪，写入一筒笺。晕信空中夺，香疑笔底传。夜深县榻冷，梦见罗浮仙。
画梅时正雪下
作者：徐渭
朝代：明
体裁：七言绝句

谁写孤山伴鹤枝，早春窗下索题诗。今朝风景偏相似，是我寻他雪下时。
画水仙付鹫峰寺僧
作者：徐渭
朝代：明

水仙画里妙氤氲，詹卜从兹等烂芸。安得香岩真鼻孔，一时成雾尽从闻。
画海棠
作者：徐渭
朝代：明

海棠弄春垂紫丝，一枝立鸟压花低。去年二月如曾见，却是谁家湖石西。
画玫瑰花
作者：徐渭
朝代：明

画里看花不下楼，甜香巳觉入清喉。无因摘向金陵去，短撅长丁送茗瓯。
画百花卷与史甥题曰漱老谑墨
作者：徐渭
朝代：明

世间无事无三昧，老来戏谑涂花卉。藤长刺阔臂几枯，三合茅柴不成醉。葫芦依样不胜揩，能如造化绝安排。不求形似求生韵，根拨皆吾五指栽。胡为乎，区区枝剪而叶裁。君莫猜，墨色淋漓雨拨开。
画石榴
作者：徐渭
朝代：明

五寸珊瑚珠一囊，秋风吹老海榴黄。宵来酒渴真无奈，唤取金刀劈玉浆。
画竹
作者：徐渭
朝代：明

万物贵取影，写竹更宜然。秾阴不通鸟，碧浪自翻天。戛戛俱鸣石，迷迷别有烟。直须文与可，把笔取神传。
画竹
作者：徐渭
朝代：明

东吴药绢白濛濛，况值胶矾盏内空。烂颖扫来孤凤影，江湘细雨淡烟中。
画竹
作者：徐渭
朝代：明

带醉写竹天正阴，扇头雷雨黑沉沉。晓来苍龙失伴侣，直入君家袖里寻。
画竹与吴镇
作者：徐渭
朝代：明

聚干垂梢凡几重，只须用墨一分浓。即令小节无些用，也自成林一壑中。东坡画竹多荆棘，却惹评论受俗嗔。自是俗人浑不识，东坡特写两般人。
画竹与吴镇·其一
作者：徐渭
朝代：明

聚干垂梢凡几重，只须用墨一分浓。即令小节无些用，也自成林一壑中。
画竹与吴镇·其二
作者：徐渭
朝代：明

东坡画竹多荆棘，却惹评论受俗嗔。自是俗人浑不识，东坡特写两般人。
画竹二首
作者：徐渭
朝代：明

青鸾五尺尾，一半入青霄。老眼摩挲认，方知是竹梢。大醉一斗馀，条条似鲸吸。小窗风雨中，写竹难免湿。
画竹二首·其一
作者：徐渭
朝代：明

青鸾五尺尾，一半入青霄。老眼摩挲认，方知是竹梢。
画竹二首·其二
作者：徐渭
朝代：明

大醉一斗馀，条条似鲸吸。小窗风雨中，写竹难免湿。
画笋竹贺许口北得子
作者：徐渭
朝代：明

小叶潇潇翠羽疏，东攒西簇护龙雏。蜀笺何用长三丈，数寸班鳞见大都。
画笋遗许口北
作者：徐渭
朝代：明

口北清馋似大苏，穷边那得笋烧垆。曾闻止渴消梅子，故写龙孙与大夫。
画红梅
作者：徐渭
朝代：明

即使胭脂点，犹成冷淡枝。杏花无此干，铁树少其姿。挂壁纷红雪，围春在锦池。无由飘一的，娇杀寿阳眉。
画荷
作者：徐渭
朝代：明

肥甘座上不须查，浓醴筵中可少茶。鹅鸭街头差免俗，镜湖大叶数茎花。
画荷寿某君
作者：徐渭
朝代：明

若个荷花不有香，若条荷柄不堪觞。百年不饮将何为，况直双槽琥珀黄。
画荷花送陈都挥往招宝
作者：徐渭
朝代：明

招宝青天碧凤翔，沈香大士坐中央。知君一叶春涛外，遥指莲花出海洋。
画菊
作者：徐渭
朝代：明

身世浑如拍海舟，关门累月不梳头。东篱蝴蝶閒来往，看写黄花过一秋。经旬不食似蚕眠，更有何心问岁年。忽报街头糕五色，西风重九菊花天。
画菊·其一
作者：徐渭
朝代：明

身世浑如拍海舟，关门累月不梳头。东篱蝴蝶閒来往，看写黄花过一秋。
画菊·其二
作者：徐渭
朝代：明

经旬不食似蚕眠，更有何心问岁年。忽报街头糕五色，西风重九菊花天。
画跃鲤送人
作者：徐渭
朝代：明

鳞鬛不殊点额归，丰神却觉有风威。不添一片龙门石，方便凡鱼作队飞。
画高岭莫行僧众
作者：徐渭
朝代：明
体裁：七言绝句

知是峨眉第几盘，客僧愁宿日低山。头陀指与烟生处，只隔红霞四五湾。
画鱼既作古诗矣久之复得七律
作者：徐渭
朝代：明

兹图稍似少陵诗，微风吹雨出鱼儿。尺梢讵许牛涔活，远水何劳象队移。是处有鱼争聚网，画心无獭稳摇鬐。五侯刀几知多少，免尔为鲭正在斯。
画鹰
作者：徐渭
朝代：明

闽南缟练光浮腻，传真谁写苍厓鸷。生相由来不附人，绿膋空着将军臂。八月九月原草稀，百鸟高高兔走肥。烟中敛翼远不下，节短暗合孙吴机。此时一中贵快意，深林燕雀何须避。惟将搏击应凉风，谁贪饱脔矜山雉。昨见少年向南市，买鹰欲放平原辔。凡才侧目饱人喂，不似画中有神气。夜来鸱枭作精魅，安得放此向人世，秋风一试刀棱翅。
画鹰
作者：徐渭
朝代：明

闽南缟练光浮腻，传真谁写苍厓鸷。生相由来不附人，绿韝空著将军臂。八月九月原草稀，百鸟高高兔走肥。烟中敛翼远不下，节短暗合孙吴机。此时一中贵快意，深林燕雀何须避。惟将搏击应凉风，谁贪饱脔矜山雉。昨见少年向南市，买鹰欲放平原辔。凡才侧目饱人喂，不似画中有神气。夜来鸱枭作精魅，安得放此向人世，秋风一试刀棱翅。
留别倪子
作者：徐渭
朝代：明

小门一径柳垂丝，帘下垂裾话别离。却问归来是何日，海榴如火烧高枝。
留馀堂诗
作者：徐渭
朝代：明

筑堂临霅水，书榜曰留馀。岂特还三物，元希画二疏。世多兼陇蜀，人苦笑迂疏。不信閒躯壳，还将返太虚。
病起过仲虚山人迁宅
作者：徐渭
朝代：明

山人第宅几经迁，景物无如此地妍。西去河流通郭外，南来山色落檐前。宾游并作桃源觅，鱼鸟真成镜里悬。病懒数过翻觉易，小舟随钓系篱边。
登北山小憩龙王堂遂上镇虏台风至飒然因感麻总兵校猎之约
作者：徐渭
朝代：明

北山高寺等浮屠，龙王高台望入胡。正苦衣鹑悽大漠，翻思毛雪洒平芜。长河急水琉璃浊，片石安禅菡萏孤。欲问射雕何处是，沙场不见有樵夫。
登报恩寺塔最上一层
作者：徐渭
朝代：明

报恩禅塔入云霄，万岁千秋翊圣朝。讵谓天龙销烬后，尚馀铃铎度江飘。高临巨浸浮天阔，下见深宫尽日遥。回首乡园看不见，乱山残霭去迢迢。
登滕王阁
作者：徐渭
朝代：明

南浦雄州开水上，高台积翠绕天涯。匡庐地远连秋树，荆楚山长入晚霞。新阁不巢唐幕燕，莫林多下汉江鸦。归船便取章门路，西去郊原日易斜。
登秦望山
作者：徐渭
朝代：明

素情忻晏游，硕人事永矢。上此万仞山，复沿北溪水。顾瞻江海流，神去苍茫里。后峰千里来，旁嶂两川起。往昔窗中翠，今兹巅上视。佳哉是观游，吾乡亦信矣。
白云深山掘芝者
作者：徐渭
朝代：明

天外白云必尔家，微红双颊饱朱砂。神仙岂是灵芝得，枉用锹锄坏紫霞。
白云遥祝为韬仲赋
作者：徐渭
朝代：明

江上遥遥望白云，江中出没数鱼群。难将赤鲤供慈母，悔著青衫谒圣君。燕子拂舟撩客语，榴花度酒入兰薰。天涯两地遥相祝，水远山长那得闻。
白樱桃
作者：徐渭
朝代：明

樱桃琥珀珠，一树忽砗磲。入袖迷吴苧，如珩信楚书。朱唇尝处讶，翠叶冻边舒。欲问丹阳鸟，曾衔此类无。
白燕
作者：徐渭
朝代：明

閒庭尽日见还稀，院院梨开去渐微。别殿几年埋玉匣，旧人何处认乌衣。春风水面徒闻语，夜月梁间好弄辉。安得姚家红线缕，却看片雪带花飞。西飞岁岁候青阳，花发名园何处藏。天子郊禖呈瑞色，主人台榭有辉光。轻翰攘雨绡初剪，小尾流风练愈长。万里东归看易没，海天元是白云乡。
白燕·其一
作者：徐渭
朝代：明

閒庭尽日见还稀，院院梨开去渐微。别殿几年埋玉匣，旧人何处认乌衣。春风水面徒闻语，夜月梁间好弄辉。安得姚家红线缕，却看片雪带花飞。
白燕·其二
作者：徐渭
朝代：明

西飞岁岁候青阳，花发名园何处藏。天子郊禖呈瑞色，主人台榭有辉光。轻翰攘雨绡初剪，小尾流风练愈长。万里东归看易没，海天元是白云乡。
白牝蛟
作者：徐渭
朝代：明

宝山门外白蛟宫，独处千年不嫁雄。顿顿涡涎垂燕子，殷殷霹雳懒蜈蚣。风权近属谁家掌，日本频由尔路通。一语稍嗔酬恶雨，量无周处在军中。侬应坐视稿三农，不尔祠何吝一丛。早使嫁夫封石氏，肯教将尾示刘翁。寸鳞缩虱腥逃井，蜕骨专车雪硬风。莫倚豢龙终豢尔，史臣亲记醢雌龙。
白牝蛟·其一
作者：徐渭
朝代：明

宝山门外白蛟宫，独处千年不嫁雄。顿顿涡涎垂燕子，殷殷霹雳懒蜈蚣。风权近属谁家掌，日本频由尔路通。一语稍嗔酬恶雨，量无周处在军中。
白牝蛟·其二
作者：徐渭
朝代：明

侬应坐视稿三农，不尔祠何吝一丛。早使嫁夫封石氏，肯教将尾示刘翁。寸鳞缩虱腥逃井，蜕骨专车雪硬风。莫倚豢龙终豢尔，史臣亲记醢雌龙。
白牡丹桃花
作者：徐渭
朝代：明

桃艳比夭姬，花王富贵姿。楚襄春日下，閒坐选蛾眉。
白马水还道中竹枝词
作者：徐渭
朝代：明

墙头赤枣杵儿斑，打枣竿长二十拳。塞北红裙争打枣，江南白苧怯穿莲。
白鸲鹆
作者：徐渭
朝代：明
体裁：四言诗

鸲鹆来巢，春秋纪之。皓皓其翎，曷其有之。我在幕中，实维眦之。不贡于廷，拚然起之。
白鹇
作者：徐渭
朝代：明

片雪簇寒衣，玄丝绣一围。都缘惜文采，长得侍光辉。提赐朱笼窄，羁栖碧汉违。短檐侧目处，天际看鸿飞。
白鹇
作者：徐渭
朝代：明

野性悦鸟鱼，客寓尚笼致。正如好竹人，借居亦栽莳。鹇鸟自南来，贸入西河里。王孙好法书，笼以易吾字。墨丝绣雪衣，绿？作裆帔。有时啭喉中，鷕若袅云际。日夕湖水波，秋树叶微紫。送客不出门，白玉扫长彗。
白鹇
作者：徐渭
朝代：明
体裁：古风

野性悦鸟鱼，客寓尚笼致。正如好竹人，借居亦栽莳。鹇鸟自南来，贸入西河里。王孙好法书，笼以易吾字。墨丝绣雪衣，绿�作裆帔。有时啭喉中，鷕若袅云际。日夕湖水波，秋树叶微紫。送客不出门，白玉扫长彗。
白鹇诗
作者：徐渭
朝代：明

闰南烟雨迷青嶂，孤雌挟子飞天上。却忆羁雄不得归，两桨深笼镜波漾。片雪长梢向尾分，有时梦见武夷君。山长水远无书寄，不及南飞鸿雁群。主人为尔苦惆怅，开笼欲放非难放。矰缴鹰鹯何处无，万里冯谁报无恙。
白鹇（钱子易书，故曰王孙，盖纮之后也）
作者：徐渭
朝代：明

野性悦鸟鱼，客寓尚笼致。正如好竹人，借居亦栽莳。鹇鸟自南来，贸入西河里。王孙好法书，笼以易吾字。墨丝绣雪衣，绿罽作裆帔。有时啭喉中，籥若袅云际。日夕湖水波，秋树叶微紫。送客不出门，白玉扫长彗。
盘古社树
作者：徐渭
朝代：明

大枝入汉拔龙蛇，小叶凉人雨雪遮。三代以来无此物，欲从青帝问年华。
盛懋秋江画董尧年索题
作者：徐渭
朝代：明

枫江霁色告无边，故写蓑衣挂钓船。莫笑渔郎多点检，从来风雨起晴天。
盛泰父苑西草堂得声字
作者：徐渭
朝代：明

太仆街前万马鸣，野人门巷寂无声。径邀邺下才贤入，共醉吴儿拍板横。一匣黄金倾北走，半墙红树出西清。年来四海浮萍席，几逐栖乌散凤城。
省试周大夫赠篇罢归赋此
作者：徐渭
朝代：明

十谒九不荐，那能长作儒。江光凌弃壁，关色黯归繻。薇蕨求新主，羹汤问小姑。风雷亦何限，终是恼凡鱼。
眼儿媚·书唐伯虎所画美人
作者：徐渭
朝代：明

吴人惯是画吴娥。轻薄不胜罗。偏临此种，粉肥雪重，赵燕秦娥。可是华清春昼永，睡起海棠么。只将秾质，欺梅压柳，雨罢云拖。
督府明公新膺加荫（加太子太保、左都御史。一子荫锦衣千户）
作者：徐渭
朝代：明
体裁：七言排律

连天沧海抱江洲，节钺东临今几秋。早遣通儒招粤尉，远传片檄到蛮陬。寇当剧处连营破，酋若逋时举族收。万里华夷冯控制，一方文武备咨谋。献俘不用陈兵见，对客频听借箸筹。名将始知今亦有，元勋岂独古难酬。近衔丹诏恩何渥，遥领青宫秩更优。幕卷共瞻新换服，旗开尚见旧县斿。春涛拍海风俱息，夜柝鸣边月正流。建业既趋功可让，太原未下赏还留。兰台本取银章绾，鹤禁谁扶宝辇游。将帅并兼储副托，封章应掌百寮纠。召公遗烈由孙显，曹璨英风与父俦。世禄永延盟带砺，属车前导护宸旒。东山久已淹姬旦，南服从来用武侯。燕颔果封终入汉，鬯卣将锡定于周。军书羽集裁偏暇，湖水冰涵望尽浮。翠幰行堤花绕树，锦筝停曲鸟窥楼。几年载笔承英盼，四海为家只浪投。授简真惭称记室，逢人交庆识荆州。追陪有分尘清宴，著述无能付短讴。即拟汉家麟阁上，看题姓字最高头。
短褐篇送沈子叔成出塞
作者：徐渭
朝代：明

短褐不掩轩，伏剑赴远道。一夕度重关，春郊哭芳草。芳草碧色黄河波，王孙不归愁奈何。当时洒血向何地，岁月今巳三年多。万帐丛中拾遗骼，胡人悲号汉人擗。羁魂何用束榆皮，男子从来收马革。忆昔何人正当路，若翁上书凡两度。请缨直欲系单于，借剑亲将斩师傅。圣主如天万类容，夺官谪向边城去。曹操沽名不杀贤，终付祢衡与黄祖。黄祖曾操江夏符，蓟门今亦近穹庐。逐臣犹自心孤愤，结客边庭欲破胡。胡骑南来尘拍天，汉兵汉马踏成烟。汉吏愁将伏汉法，汉首函将虏级传。将函汉虏浑閒事，伤心忽堕孤臣泪。飞书直是骂辕门，散金况复埋殇士。埋殇士，骂辕门，君不杀人人杀君。青天飒然白日昏，浮云作雨有时晴。只今万方仰圣明，子出北塞予南征。为倾斗酒都门外，箧里龙泉几度鸣。
石壁观音
作者：徐渭
朝代：明

结趺一似嵌金山，霎向金沙卖鲤还。总付裱工牢著糨，有时跳下在人间。
石榴
作者：徐渭
朝代：明

闺染趋花色，衫裙尚正红。近娇瓜子茜，贱杀石榴浓。
石榴梅花
作者：徐渭
朝代：明

姊妹低头内款时，石家妃子骂封姨。即今未了炎凉债，许傍梅花写一枝。雊雉青铜惯捣梅，明珠枉自绽红㶟。东情醋醋酸如此，只有秦家候吏知。一涂一抹醉中嬉，一炎一冷偶花枝。翟公门巷张罗日，可似今朝画里时。
石榴梅花·其一
作者：徐渭
朝代：明

姊妹低头内款时，石家妃子骂封姨。即今未了炎凉债，许傍梅花写一枝。
石榴梅花·其三
作者：徐渭
朝代：明

一涂一抹醉中嬉，一炎一冷偶花枝。翟公门巷张罗日，可似今朝画里时。
石榴梅花·其二
作者：徐渭
朝代：明

雊雉青铜惯捣梅，明珠枉自绽红㶟。东情醋醋酸如此，只有秦家候吏知。
石榴荷花
作者：徐渭
朝代：明

画得荷花朵，傍依海石榴。西施夜浴罢，催火照梳头。
石门篇赠邵大佩
作者：徐渭
朝代：明
体裁：古风

君不见邵大佩，家住石门天所买。两峰挟汉扶太阳，十里为波到沧海。见君四明西郭外，主人楼居清水带。一夜高论悬河流，四壁古文蠹鱼坏。却说邵君赤城客，挟策从师岁三改。绿袖青衿美少年，骑龙策凤专相待。邵君敛衿如欲前，自言家住石门边。仙人不去桃花洞，霞气时流芳草筵。须臾抱笔加我手，邀我题诗进我酒。
碧云寺流觞
作者：徐渭
朝代：明

萧寺不胜秋，携尊尽日游。数行依殿树，百丈绕阶流。荡叶纹偏蹙，催觞响未收。中官泉下听，一段御沟愁。
磁盂浸樱桃花不五日落尽吊之
作者：徐渭
朝代：明

樱桃花一盂，蜂子绕吾庐。娇来才欲语，落快止留须。爱妾霎换马，寻梅枉贳驴。向来千树雪，得见天枝无。
祖堂夜归
作者：徐渭
朝代：明

两地禅林一日穷，角巾面面折冲风。花枝作雪浮天上，酒禁从谁到寺中。坐指帆樯江色暗，买看池馆枝头空。归来正上南城月，醉卧松根听暮钟。
祷雨诗友人索颂邵府公
作者：徐渭
朝代：明

使君忧旱祷星台，走拜冲炎去复来。扑马忽飞晴昼雨，迎龙先带碧潭雷。凭将素履通三极，不是临祈洒一回。总谓承膏无寸土，分凉犹到读书斋。
禅房夜话和韵书付玉公
作者：徐渭
朝代：明

一月真时月月真，何须种种别前尘。禅房昨夜灯前话，谁是客人谁主人。
禹陵
作者：徐渭
朝代：明

年来只读景纯书，此日登临似启予。葬罢桓碑犹竖卯，封完玉字不通鱼。杨梅树下人谁解，菡萏须中气所居。即遣子长重到此，不过探胜立须臾。
秋日王衢州公要往秦望同言马两乡荐宿广孝寺明日雨辄归连旬作炎世界如焚即不雨恐亦不能抵颠也因呈
作者：徐渭
朝代：明

使君多道气，约客上高山。一入松杉去，俄逢风雨还。舟从樵水折，灯绕郡河湾。尚厌迎驺至，催呼启夜关。
秦望山东南下折有峰紫铁色错竖似花蕊土人呼雄鹅突余赠名花蕊峰
作者：徐渭
朝代：明

错如铁色紫，出土几千古。寒空蕊尚繁，秋水莲难吐。刻削差可拟，带插不添妩。宛如齿龃龉，张吻讼所苦。千秋献组绣，名号未得主。直少让中岑，他山视应久。借言花蕊峰，来春开何处。
空上人常住少林索作于菊下
作者：徐渭
朝代：明

相逢菊花下，相映菩提光。试问少林壁，穿云几许长。指月莫盻手，掷拂閒挂墙。睡鼾微作吼，狮子一时降。
章孟公招陪葛韩二丈特徵酒姬妙解雄舞辱贶嘉篇率尔次韵
作者：徐渭
朝代：明

翩翩公子信陵君，几上青山怅海氛。朱亥侯嬴俱上客，葛洪韩众总仙群。杯邀去月当天转，鱼幸娇歌隔水闻。最是携灯桥上酌，龙塘风皱一宵濆。投辖风流近属君，坐淹鹳鹤摩宵氛。天河总没鸡三唱，盆酒还浇豕一群。舞是公孙新弟子，剧多优孟旧传闻。安知红袖非优孟，好学三闾哭楚濆。
章孟公招陪葛韩二丈特徵酒姬妙解雄舞辱贶嘉篇率尔次韵·其一
作者：徐渭
朝代：明

翩翩公子信陵君，几上青山怅海氛。朱亥侯嬴俱上客，葛洪韩众总仙群。杯邀去月当天转，鱼幸娇歌隔水闻。最是携灯桥上酌，龙塘风皱一宵濆。
章孟公招陪葛韩二丈特徵酒姬妙解雄舞辱贶嘉篇率尔次韵·其二
作者：徐渭
朝代：明

投辖风流近属君，坐淹鹳鹤摩宵氛。天河总没鸡三唱，盆酒还浇豕一群。舞是公孙新弟子，剧多优孟旧传闻。安知红袖非优孟，好学三闾哭楚濆。
端阳题慕兰雪画
作者：徐渭
朝代：明

十里空江一物无，青蓑曳雪老渔孤。酒筵正苦黄鱼热，对此寒生绿叶蒲。
竹
作者：徐渭
朝代：明

一斗醉来将落日，胸中奇突有千尺。急索吴笺何太忙，兔起鹘落迟不得。
竹
作者：徐渭
朝代：明

叶叶枝枝逐景生，高高下下自人情。两梢直拔青天上，留取根丛作雨声。郡城去海不为遥，墨箨淋漓似郁蛟。莫遣风来吹一叶，恐于笺上作波涛。片石苍苍映莽林，南宫如见拜难禁。牛车若使能移去，卖与侯家五百金。昨宵风雨折东园，那许从天乞一竿。数叶传神为不朽，儒寒道瘦任人看。林梢片石墨初笼，冻笔勾寒入指中。急遣苍头沽一榼，破帘穿日荡杯红。笔底霜丛三四竿，园中解箨两三年。修蛇拔尾当黄土，小凤梳翎在碧天。修蛇有尾频年坠，小凤为翎几日成。输与寒梢三十尺，春来秪用一雷惊。人家宿纸几时收，紫兔尖尖走泼油。竹影满窗凉似水，断厓疏雨数竿秋。昨夜窗前风月时，数竿疏影响书帏。今朝榻向溪藤上，犹觉秋声笔底飞。怪石初烘泼墨匀，吴笺短短缩霜筠。长空五尺青鸾尾，一半斜封在白云。
竹
作者：徐渭
朝代：明

昨夜窗前风月时，数竿疏影响书帏。今朝拓向溪藤上，犹觉秋声笔底飞。
竹·其一
作者：徐渭
朝代：明

叶叶枝枝逐景生，高高下下自人情。两梢直拔青天上，留取根丛作雨声。
竹·其七
作者：徐渭
朝代：明

修蛇有尾频年坠，小凤为翎几日成。输与寒梢三十尺，春来秪用一雷惊。
竹·其三
作者：徐渭
朝代：明

片石苍苍映莽林，南宫如见拜难禁。牛车若使能移去，卖与侯家五百金。
竹·其九
作者：徐渭
朝代：明

昨夜窗前风月时，数竿疏影响书帏。今朝榻向溪藤上，犹觉秋声笔底飞。
竹·其二
作者：徐渭
朝代：明

郡城去海不为遥，墨箨淋漓似郁蛟。莫遣风来吹一叶，恐于笺上作波涛。
竹·其五
作者：徐渭
朝代：明

林梢片石墨初笼，冻笔勾寒入指中。急遣苍头沽一榼，破帘穿日荡杯红。
竹·其八
作者：徐渭
朝代：明

人家宿纸几时收，紫兔尖尖走泼油。竹影满窗凉似水，断厓疏雨数竿秋。
竹·其六
作者：徐渭
朝代：明

笔底霜丛三四竿，园中解箨两三年。修蛇拔尾当黄土，小凤梳翎在碧天。
竹·其十
作者：徐渭
朝代：明

怪石初烘泼墨匀，吴笺短短缩霜筠。长空五尺青鸾尾，一半斜封在白云。
竹·其四
作者：徐渭
朝代：明

昨宵风雨折东园，那许从天乞一竿。数叶传神为不朽，儒寒道瘦任人看。
竹月篇为易道士赋
作者：徐渭
朝代：明

脩竹隐丹扉，萧萧映月微。林稠光不碍，叶动白俱飞。制鼎看圆魄，裁箫度羽衣。翻经清夜永，犹带露华归。
竹枝词
作者：徐渭
朝代：明

秋日高城大道边，黄花无处不金钱。撩钿惹鬓无他事，只助青楼镜裹妍。弄玉吹箫在凤楼，凤鬟度曲亦悠悠。略攒秋月双蛾晓，直遏行云一雁秋。
竹枝词 其一 袁宏道评曰：刘荪州无此奥
作者：徐渭
朝代：明

风前烛焰片时红。马首西时马尾东。两只鸳鸯睡不醒，一只相思愁杀侬。
竹枝词 其一 袁宏道评曰：刘荪州无此奥
作者：徐渭
朝代：明
体裁：词

风前烛焰片时红，马首西时马尾东。两只鸳鸯睡不醒，一只相思愁杀侬。
竹枝词 其二 袁宏道评曰：刘荪州无此奥
作者：徐渭
朝代：明

笼中鹞子不得出。笼外要入将奈何。一边虫粘蜘蛛网，一边窗打扑灯蛾。
竹枝词 其二 袁宏道评曰：刘荪州无此奥
作者：徐渭
朝代：明
体裁：词

笼中鹞子不得出，笼外要入将奈何。一边虫粘蜘蛛网，一边窗打扑灯蛾。
竹枝词·其一
作者：徐渭
朝代：明

秋日高城大道边，黄花无处不金钱。撩钿惹鬓无他事，只助青楼镜裹妍。
竹枝词·其一
作者：徐渭
朝代：明
体裁：词

秋日高城大道边，黄花无处不金钱。撩钿惹鬓无他事，只助青楼镜里妍。
竹枝词·其二
作者：徐渭
朝代：明

弄玉吹箫在凤楼，凤鬟度曲亦悠悠。略攒秋月双蛾晓，直遏行云一雁秋。
竹枝词·袁宏道评曰：刘荪州无此奥
作者：徐渭
朝代：明

风前烛焰片时红。马首西时马尾东。两只鸳鸯睡不醒，一只相思愁杀侬。笼中鹞子不得出。笼外要入将奈何。一边虫粘蜘蛛网，一边窗打扑灯蛾。
竹染绿色
作者：徐渭
朝代：明

我亦狂涂竹，翻飞水墨梢。不能将石绿，细写鹦哥毛。
竹楼篇为陈戚畹
作者：徐渭
朝代：明

江南多此物，今亦盛燕幽。不问随人看，收青别起楼。削皮作冠子，揽箨裹书筹。固是涂椒裔，终知修禊俦。
竹泉篇二首为铁笔王子
作者：徐渭
朝代：明

竹下流泉枕上听，琅玕细绕玉琤琤。都猜尔祖仍骑鹤，夜夜来吹月下笙。籀也长愁宿墨栖，相将洗砚凿鹅池。今添竹坞新生水，尽荡松烟旧死螭。
竹泉篇二首为铁笔王子·其一
作者：徐渭
朝代：明

竹下流泉枕上听，琅玕细绕玉琤琤。都猜尔祖仍骑鹤，夜夜来吹月下笙。
竹泉篇二首为铁笔王子·其二
作者：徐渭
朝代：明

籀也长愁宿墨栖，相将洗砚凿鹅池。今添竹坞新生水，尽荡松烟旧死螭。
竹石
作者：徐渭
朝代：明

青蛇拔尾向何天，紫石如鹰啄兔拳。醉里偶成豪健景，老夫终岁懒成眠。
答和公旦
作者：徐渭
朝代：明

高垣沼我驱，棘刺长如荻。松柏年十寸，至今长五尺。一朝锤笼藩，小鶠决蓬翟。忽逢东来鸿，相煦以双翼。逝焉渺长江，别子当几日。不能偕我飞，一顾一悲呖。
答嘉则
作者：徐渭
朝代：明

十年才一问平安，只尺浑如对面看。旧日诗评虽有价，近来公论孰登坛。百年忽巳崦嵫暮，一齿时崩苜蓿盘。腊雪秋潮同马日，何人不道是金兰。
答嘉则
作者：徐渭
朝代：明

才子能文幕府收，将携箧剑副行舟。碧幢近映江光暮，彤管遥分树色秋。万里烟波双伴影，几群凫雁一沧洲。回看天际冥冥处，搔首西风动客愁。
答次吴灵壁
作者：徐渭
朝代：明

为郎灵壁苦纷纭，预拟精裁一片云。遣骑总无虚左毂，甚恭却似信陵君。辽阳虏檄频飞羽，细柳銮舆自劳军。纵使冯唐项白尽，大都不分日摛文。
答沈嘉则次韵
作者：徐渭
朝代：明

桃花大水滨，茅屋老畸人。况值花三月，真堪酒百巡。何钱将挂杖，瞥眼忍辜春。早识佺期过，攀囊借贴津。
答谢上谷诸公
作者：徐渭
朝代：明

一客宣城镇，真多地主良。停车松树下，投辖井中央。红烛筹枚满，苍毛尘话长。别来知几日，柳色满红墙。
答赠徐君
作者：徐渭
朝代：明

书室宛清真，吴山正暮春。相过携令弟，俱不是今人。论道沿流水，弹琴坐古椿。相思不可见，岁晚隔江津。
答赠王山人济川
作者：徐渭
朝代：明

忧世惟王子，无鱼歌蒯缑。杀鸡饫贤者，扪虱傲诸侯。春雨园蔬涉，秋天剑气浮。赐池元浴马，认得几骅骝。
答赠盛君时饮朝天宫道院
作者：徐渭
朝代：明

长安道院一牵裳，司马筵中再举觞。柿叶学书才不短，杏花插鬓意何长。药沈绿醑家厨酿，霜折红蕉道观房。坐里黄冠三两辈，醉来相与说先皇。
答赠盛君时饮朝天宫道院
作者：徐渭
朝代：明

长安道院一牵裳，司马筵中再举觞。柿叶学书才不短，杏花插鬓意何长。药沉绿醑家厨酿，霜折红蕉道观房。坐里黄冠三两辈，醉来相与说先皇。
筠石篇
作者：徐渭
朝代：明

片石插寒塘，泠泠箭竹黄。谁提数寸管，坐到一秋长。我亦耽清致，传闻今几霜。翻飞乏羽翼，那得到君旁。想见莓苔绿，坐令毛发苍。叠膝嘉肺中，望断云根觞。令我操题处，青棘披孤墙。日影淡无色，十月梅早芳。欲折以寄远，无此长臂攘。料理竹下人，应少寒枝香。
筵中漫赠王良秀笔史
作者：徐渭
朝代：明

囊琴三尺馀，投我主人居。老叟能称隐，诸郎总解书。夜深时唤酒，春尽共骑驴。去到西湖上，梅花带雪舒。
粉团
作者：徐渭
朝代：明

号姨骑马去朝天，淡扫蛾眉真可怜。不识马头毬两串，也如枝上粉团团。
索马乡丈紫竹罗汉即席书扇遗之
作者：徐渭
朝代：明

春来携酒醉春萝，乞得春花一两窠。不若取将松竹去，成阴留待主人过。
紫薇花
作者：徐渭
朝代：明

紫薇易开亦易残，紫薇热客有时寒。何如墨史将吟伯，岁岁年年画里看。
红叶
作者：徐渭
朝代：明

才见芳华照眼新，又看红叶点衣频。只言春色能娇物，不道秋霜解媚人。宫水正寒愁字字，吴江初冷锦鳞鳞。更馀一种閒风景，醉杂黄花野老巾。
红叶
作者：徐渭
朝代：明

朱颜晚作镜中姿，红叶秋娇野外枝。愁绪几宵催鬓发，林霜一夜老胭脂。寒村半映乌栖处，破屋偏堆杮烂时。蓬底一稍尤妙绝，渔舟绝胜蓼花维。
红菊
作者：徐渭
朝代：明

菊花自古只黄花，改样连年渐渐差。不是侬家嫌冷淡，敢将红粉向侬搽。
约游道士庄
作者：徐渭
朝代：明

日斜鱼聚沼，夜永烛重烧。今夕既相约，明晨不待招。湖阔冯双桨，春阑谢半桃。指点季真灶，茶烟久罢飘。
约观水阅往迟遂虚冯太常饭及归又失郑职方魏园之觞
作者：徐渭
朝代：明

燕子矶头风日黄，游戎校士水中央。春深痛饮辜司马，日仄清斋虚太常。大树低花遮勒短，红旗白羽塞卢长。何从一饱饥方朔，自买鱼虾入醉乡。
纳妾诗
作者：徐渭
朝代：明

角枕覆衾长，新香异旧香。昔年曾射雉，此日复求凰。杏靥开春镜，鸦云换晚妆。夫君莫早起，初日未高梁。
绍兴汤绍恩祠联
作者：徐渭
朝代：明
体裁：联

炼石补星辰，两月兴工当万历，缵禹之绪；凿山振河海，千年遗迹在三江，于汤有光。
绍兴禹陵联
作者：徐渭
朝代：明
体裁：联

开辟乾坤，巨灵屃赑，镇东南千百万家精神命脉；缉熙日月，春秋茧栗，继上古七十二帝禋祀蒸尝。
给事中某吴人归寿其父
作者：徐渭
朝代：明

碧梧青琐地，长系大椿思。问寝恐迟暮，报君还有时。洞庭当月出，寒橘映霜垂。定侍高堂去，扁舟缆钓矶。
继溪篇
作者：徐渭
朝代：明

海水必自黄河来，桃树还有桃花开。试看万物各依种，安得蕙草生蒿莱。龙溪吾师继溪子，点也之狂师所喜。自家溪畔有波澜，不用远寻濂洛水。年年春涨溪拍天，醉我溪头载酒船。一从误落旋涡内，别却溪船三两年。
续白燕
作者：徐渭
朝代：明

一时伴侣自应非，海路空长遇亦稀。汉将玉门投老入，赵妃雪夜待人归。孤回夏日摇寒色，渐下秋空见羽衣。巳识朱门无可托，玉楼天上任高飞。青壁红窗映苑墙，冲花泛羽唼群芳。霜迷万瓦单栖渺，草绿千提片影凉。云母屏深低缟袖，水晶帘动拂流黄。西园蝴蝶浑无赖，暗粉飘尘上海棠。
续白燕·其一
作者：徐渭
朝代：明

一时伴侣自应非，海路空长遇亦稀。汉将玉门投老入，赵妃雪夜待人归。孤回夏日摇寒色，渐下秋空见羽衣。巳识朱门无可托，玉楼天上任高飞。
续白燕·其二
作者：徐渭
朝代：明

青壁红窗映苑墙，冲花泛羽唼群芳。霜迷万瓦单栖渺，草绿千提片影凉。云母屏深低缟袖，水晶帘动拂流黄。西园蝴蝶浑无赖，暗粉飘尘上海棠。
绯桃篇
作者：徐渭
朝代：明

桃花映户复临池，闻道秾芳满上枝。误落自依裙带绣，乍开犹学口痕脂。添妆影入玄云鬓，折寄香随锦字诗。借问世间谁得似，郑家红袖倚门时。
绿牡丹
作者：徐渭
朝代：明

牡丹绿者未曾闻，狡狯司花此弄新。汉水鸭头教作帔，陇山鹦鹉未呼人。韩郎顷刻愁难学，酒辈逡巡醉可频。不羡张家回道士，自抛红粉练庚辛。
美人红甲
作者：徐渭
朝代：明

近日新妆处处施，玉纤染草学胭脂。并将樱颗销筠管，忽散桃花上柳眉。春色每从梢畔露，丽情半出袖边知。塞风昨夜吹胶折，抱得琵琶下手迟。
翎菊
作者：徐渭
朝代：明

研底毫端秋气清，攒花蔟蕊笔通灵。看来不似篱边色，拔取何天白鹤翎。
老子骑牛度关图
作者：徐渭
朝代：明

化人西来化穆满，渠又西行化恁人。枉杀周廷闲柱史，肯如汉女嫁乌孙。
聚法师将往天台止其徒玉公庵中余为留信宿
作者：徐渭
朝代：明

欲向天台去，先为剡水寻。秋行万山出，夜宿一庵深。燕语调花气，猿归带讲心。年年石梁兴，送尔益沈吟。
聚法师将往天台止其徒玉公庵中余为留信宿（
作者：徐渭
朝代：明

欲向天台去，先为剡水寻。秋行万山出，夜宿一庵深。燕语调花气，猿啼带讲心。年年梁石兴，送尔益沈吟。
背树
作者：徐渭
朝代：明

背树零宵露，羁魂断晓铺。正当愁画地，谁遣放啼乌。拭泪身仍系，酬恩计转迂。应劳垂老魄，结草向冥途。
胡子德偕有伦往
作者：徐渭
朝代：明

王孙游远道，芳草日将斜。旧醉吴山月，今酣燕市花。北程浑入柳，西马正求茶。莫遣双鱼断，相思岁晚加。
胡市
作者：徐渭
朝代：明

千金赤兔匿宛城，一只黄羊奉老营。自古学棋嫌尽杀，大家和局免输嬴。
胡市
作者：徐渭
朝代：明

千金赤兔匿宛城，一只黄羊奉老营。自古学棋嫌尽杀，大家和局免输赢。
胡市归
作者：徐渭
朝代：明

胡养复胡王，无鹰不饱飏。满城屠菜马，是鼻掩绵羊。即苦新输辇，犹胜旧杀伤。从来无上策，莫笑嫁王嫱。
胡桃
作者：徐渭
朝代：明

羌果荐冰瓯，芳鲜占客楼。自应怀绿袖，何必定青州。嫩玉宁非乳，新苞一不油。秋风乾落近，腾贵在鸡头。
自坌道走居庸雪连峰百仞横障百折银色晃晃故来扑人中一道亦银铺也坐小兜冒以红毡疲骡数头匣剑笈书相后先冰气栗冽肌粟畾畾如南夏痱痤苦吟冻肩倍耸惫甚矣却赢得在荆关图画中浮生半日
作者：徐渭
朝代：明
体裁：七言律诗

昨夜飞花苦不多，朝来起视白峨峨。一行裘帽风中去，半日关山雪里过。银髻望夫高入汉，玉屏随客折成河。中间一道明如线，四角红毡拥数骡。
自浦城进延平
作者：徐渭
朝代：明

溪山孕铁英，怪石穿水黑。马齿漱寒流，冶火融初滴。方艇走石罅，白日飞霹雳。操舟信有神，出入坦然适。以知庖丁者，游刃有馀历。循理称达人，险难亦何戚。
自燕京至马水竹枝词
作者：徐渭
朝代：明

沙浑石涩夹山椒。苦刺桑乾水一条。流出芦沟成大镜，石桥狮影浸拳毛。
自燕京至马水竹枝词
作者：徐渭
朝代：明
体裁：词

沙浑石涩夹山椒，苦刺桑乾水一条。流出芦沟成大镜，石桥狮影浸拳毛。
自马水还道中竹枝词
作者：徐渭
朝代：明

湾湾曲曲几山溪。眼眼腮腮泪落丝。立到马遥人影没，更谁知尔下山时。
自马水还道中竹枝词
作者：徐渭
朝代：明
体裁：词

湾湾曲曲几山溪，眼眼腮腮泪落丝。立到马遥人影没，更谁知尔下山时。
至东天目之第四亭观瀑布
作者：徐渭
朝代：明

渴后遥观瀑布飞，游人烟火绕青藜。赤龙一揽华池水，不觉莲抽十丈泥。
至夜宿香山寺
作者：徐渭
朝代：明

绀殿依岩匝，金题拂露明。因从月下坐，翻拟雪中行。夜觉诸缘息，秋闻万窍鸣。逢僧都不语，竟巳话无生。
至日钱郎中世材先辈柏堂成同陈鸣野朱允中二丈燕集
作者：徐渭
朝代：明

主人种柏遂成堂，柏大何须柏作梁。同在烟霞过岁暮，独餐华实看天长。落成会见阳初至，燕集那论夜未央。和酒既非将侧叶，若为杯酌有芳香。
节
作者：徐渭
朝代：明

十九年来持节，一只雁去酸心。饭碗雪毡北塞，火坑煅炼南金。
节妇篇
作者：徐渭
朝代：明

缟衣綦履誉乡邻，六十年来老此身。庭畔霜枝徒有夜，镜中云鬓久无春。每因顾影啼成雨，翻为旌门切作颦。百岁双飞元所志，不求国难表忠臣。
节慈篇为吴通府公祖母夫人赋
作者：徐渭
朝代：明

青年妆粉久辞匀，妇节亲慈世所闻。身作孤鸾惟照影，眼看双凤递凌云。婴情绣褓山俱重，结念并刀水不分。病起巳抛人世事，转因题咏泪纷纷。
芍药琼花
作者：徐渭
朝代：明

芍药扬州第一，琼花又道无双。若使共图此幅，镜中西子毛嫱。
芙蓉
作者：徐渭
朝代：明

一花流采著书边，五寸芙蓉二月迁。侧水羞生初试镜，啼红娇杀未笄年。丛藜恶棘穿根切，大柳深江浸瘿眠。戏取世间闺閤事，权题霜色屋梁悬。
芙蓉死
作者：徐渭
朝代：明

旧种芙蓉今不活，跏趺秋草看明月。红颊成都卖酒人，与欢亦是千年别。
芦汀鸣雁图
作者：徐渭
朝代：明

芦洲无伴卖孤鸣，画者无情看有情。才与不才俱未免，九原难起问庄生。
芭蕉
作者：徐渭
朝代：明

红棘黄荆樵斧归，芭蕉学画指如椎。中间一叶浑相识，记得前生盖鹿来。
芭蕉
作者：徐渭
朝代：明

萧然长衲绿衫翁，听雨勾风事事中。大叶尽胜摩诘雪，高花？定美人红。即陪霜露秋墙委，亦伴椒脂粉壁空。一样连宵明月影，今朝先缺两三丛。
芭蕉
作者：徐渭
朝代：明
体裁：七言律诗

萧然长衲绿衫翁，听雨勾风事事中。大叶尽胜摩诘雪，高花�定美人红。即陪霜露秋墙委，亦伴椒脂粉壁空。一样连宵明月影，今朝先缺两三丛。
芭蕉
作者：徐渭
朝代：明

萧然长衲绿衫翁，听雨勾风事事中。大叶尽胜摩诘雪，高花𨚗定美人红。即陪霜露秋墙委，亦伴椒脂粉壁空。一样连宵明月影，今朝先缺两三丛。
芭蕉墨牡丹
作者：徐渭
朝代：明

知道行家学不来，烂涂蕉叶倒莓苔。冯伊遮盖无盐墨，免作胭脂抹瘿腮。
芭蕉玉簪
作者：徐渭
朝代：明

烂醉中秋睡起迟，苍蝇留墨研头池。合欢翠扇遮羞面，白玉搔头去嫁谁。
芭蕉石榴
作者：徐渭
朝代：明

蕉叶屠埋短后衣，墨榴铁锈虎斑皮。老夫貌此堪谁比，朱亥椎临袖口时。
芭蕉花
作者：徐渭
朝代：明

芭蕉种四年，华蕊发茨檐。玉兰为媵姊，木笔是曾玄。十一希莲萏，寻常类马肝。坼难劙海蚌，瓣厚落河蚶。香色无非敛，蜂胥有自閒。古妆蚕妇出，立马使君寒。春久枝俱果，霞长雁正还。寄书苏蕙老，挟扇婕妤孱。我昔南过岭，蛮多种在田。实甜藤俎上，丝冷葛机边。和荔烧天紫，同椰盖海炎。别来频屈指，秃后止馀颠。不道孤亭畔，言抽径尺团。逡巡无术致，描写恨才悭。太华尖崩半，平原颍脱刓。鹿遮樵者梦，鱼沈美人丹。苦少榴枝泛，珊瑚奉倚栏。
芭蕉鸡冠
作者：徐渭
朝代：明

芭蕉叶下鸡冠花，一朵红鲜不可遮。老夫烂醉抺此幅，雨后西天忽晚霞。
芷斋
作者：徐渭
朝代：明

读书往往荷三馀，种芷为斋扁芷居。供眼色拚输药圃，疗班香定入方书。炉飘海国旃檀避，座满嘉宾兰蕙俱。从此下帷重玩易，不须更爇小蟾蜍。
芷斋号篇
作者：徐渭
朝代：明

白芷何年种，骚经旧许才。梢花虽未睹，本草说尝开。难见菖蒲蕊，深含豆蔻胎。下帷香罩座，侧瓮水抽荄。脑麝炉宵歇，芝兰客日来。径荒他芍药，杯近此莓苔。豚栅休教放，鸦锄促更栽。瑞呈书带草，嗅入陇头梅。即未堆千古，还宜砌一台。夜深笺易者，字字拨灯裁。
芸阁校书篇
作者：徐渭
朝代：明

薄雾霭香筒，青缃走蠹虫。一梯陟刘向，万帙映杨雄。鸟下窥书古，花飞缀字红。他年在天禄，羞与俗人同。
若耶篇
作者：徐渭
朝代：明

十年老交若耶子，好摘荷花荡秋水。相逢绿浦采莲娘，相揖金鞭马上郎。回舟摇浆出浦漫，惊起鸳鸯紫蒲乱。茶烟半袅鲤鱼风，笔采欲搅雁边虹。此时邀我题诗去，寄与前舟小袖红。每夏每秋每及春，贪赏风光亦可人。谁知一向钱唐去，溪畔风光移别处。题诗作赋人俱散，醉酒赏花客不聚。近闻缚绦待长官，海上风烟日日餐。旌旗百队鱼鳞甲，剑戟千层燕尾干。去年海上寂无耗，长官亦向蓟州道。乌靴却踏柏台霜，素牒亦高柏廨墙。若耶西湖两无主，荷花莲女遥相望。只应千载垂乌帽，归来白发学年少。不放荷花一日閒，重理当年愁莫笑。
范母诗
作者：徐渭
朝代：明

秉节三十年，万有二千夕。一夕改霜心，晓镜换妆额。范母二十二，独居在罗幕。五十七乃亡，天长日几落。独持一寸冰，万古胶夜席。当夏不得融，何况秋霜白。
范蠡载西施之五湖图
作者：徐渭
朝代：明

五湖一舸载谁摇，尽道西施伴蠡逃。老案一翻千古后，成都太史是皋陶。
茉莉花
作者：徐渭
朝代：明

南海曾经驻客骖，芳称茉莉荔称甘。如今画里看花色，记得依稀似海南。
茗山篇
作者：徐渭
朝代：明

知君元嗜茗，欲傍茗山家。入涧遥尝水，先春试摘芽。方屏午梦转，小阁夜香赊。独啜无人伴，寒梅一树花。
草间深江而有行舟之老
作者：徐渭
朝代：明

杜老唤鸬鹚，江深草阁低。沿江寻酒伴，船过石头西。
荔支·其一
作者：徐渭
朝代：明

帆樯报荔支，犹忆海南时。一邑明勾漏，千罂枕蜜脾。消中随蔗往，高树放猿之。近日肝肠别，依稀饿采薇。
荔支·其二
作者：徐渭
朝代：明

当醉更须醉，当飧便买飧。几年千里外，一颗百金难。飞骑休轻刺，垂猩且夺看。老甜今巳矣，世味饱咸酸。
荷
作者：徐渭
朝代：明

五月五日热太烘，疾挥纨扇不能攻。欲呼小艇耶溪去，荷叶荷花十里风。一斗湖光不放宽，却于纸上定波澜。犀盘墨尽浑无蜜，捧出茅山女道冠。一瓣真成盖一鸳，西风捲地仅能掀。花枝力大争狮子，丈六如来踏不翻。荷叶五寸荷花娇，贴波不碍画船摇。想到熏风四五月，也能遮却美人腰。子建相逢恐未真，寄言个是洛川神。东风枉与涂脂粉，睡老鸳鸯不嫁人。花垂叶倒露难擎，颈折鹅飞咽不鸣。渐看湖光平似掌，秋来无处立蜻蜓。五月莲舟苧浦头，长花大叶插中流。即令遮得西施面，遮得歌声度叶不。
荷
作者：徐渭
朝代：明

荷花越女两相邻，小墨描颦别有神。再遇猿公溪水上，不愁输与斗青萍。
荷·其一
作者：徐渭
朝代：明

五月五日热太烘，疾挥纨扇不能攻。欲呼小艇耶溪去，荷叶荷花十里风。
荷·其七
作者：徐渭
朝代：明

五月莲舟苧浦头，长花大叶插中流。即令遮得西施面，遮得歌声度叶不。
荷·其三
作者：徐渭
朝代：明

一瓣真成盖一鸳，西风捲地仅能掀。花枝力大争狮子，丈六如来踏不翻。
荷·其二
作者：徐渭
朝代：明

一斗湖光不放宽，却于纸上定波澜。犀盘墨尽浑无蜜，捧出茅山女道冠。
荷·其五
作者：徐渭
朝代：明

子建相逢恐未真，寄言个是洛川神。东风枉与涂脂粉，睡老鸳鸯不嫁人。
荷·其六
作者：徐渭
朝代：明

花垂叶倒露难擎，颈折鹅飞咽不鸣。渐看湖光平似掌，秋来无处立蜻蜓。
荷·其四
作者：徐渭
朝代：明

荷叶五寸荷花娇，贴波不碍画船摇。想到熏风四五月，也能遮却美人腰。
荷花二首
作者：徐渭
朝代：明

芳草齐如剪，荷叶大如盘。西施颦越媚，翠袖倚阑干。绿叶何袅袅，寒梢直不湾。若个芦花渚，渔翁少钓竿。
荷花二首·其一
作者：徐渭
朝代：明

芳草齐如剪，荷叶大如盘。西施颦越媚，翠袖倚阑干。
荷花二首·其二
作者：徐渭
朝代：明

绿叶何袅袅，寒梢直不湾。若个芦花渚，渔翁少钓竿。
荷花芙蓉
作者：徐渭
朝代：明

荷花粉面芙蓉绯，貌两美人谁比伊。酒肆相如倍卓氏，扁舟西子伴鸱夷。
莫老至聋矣
作者：徐渭
朝代：明

几度相逢莫丈人，几年断却耳根尘。新潮正险君何冒，旧雨重来话只陈。梅树一堤通处士，桃花双板闭渔津。诗名到处南金重，自叹工诗老更贫。
菊
作者：徐渭
朝代：明

内园木槿今无色，彭泽花枝别有春。草木从来无定准，一时抬价要高人。
菊
作者：徐渭
朝代：明

百草诸香百露漙，一时非不哭湘沅。千年独有黄花瘦，为伴行吟瘦屈原。
菊竹
作者：徐渭
朝代：明

若不重阳贳一壶，那能了此菊花逋。竹梢墨色潮如此，试看明朝有雨无。
菊花
作者：徐渭
朝代：明

曾是将军莳菊馀，尚遗秋雪一藤癯。篱香伴酒经三主，钱树涂银散五铢。往往抱霜冰夜蝶，亭亭插帽朗晴萸。落英又道堪餐甚，坐看柴桑一事驱。
菘台醋
作者：徐渭
朝代：明

辣鼻作犀向月卬，便唧鼻涕天尺长。十卬九低头作鹭，才能一嚏噀作雾。积年糟蛊烂人肠，霎从毛孔走大荒，一战笑受糟酋降。伯伦无妇堪诒左，谁持五斗来贺我。战捷知真却病不，兴败少渠真不可。西国葡萄那得来，吾卿豆酝逐家堆。黄公握曲千年返，卓氏当垆百店开。新涡放水荷花白，旧栈溅珠黄琥珀。个个鼾闻忉利天，人人梦到华胥国。华胥国，餐？醁。生无欢，死无哭。孟公紫菘赛黄独，绿台大拇抽肥玉。一浇一段鲁微生，闭在春瓷饷醉人。一嚼一嚏醉辄醒，醒来却苦多烦恼，醒固不恶醉亦好。
菘台醋
作者：徐渭
朝代：明
体裁：古风

辣鼻作犀向月卬，便唧鼻涕天尺长。十卬九低头作鹭，才能一嚏噀作雾。积年糟蛊烂人肠，霎从毛孔走大荒，一战笑受糟酋降。伯伦无妇堪诒左，谁持五斗来贺我。战捷知真却病不，兴败少渠真不可。西国葡萄那得来，吾卿豆酝逐家堆。黄公握曲千年返，卓氏当垆百店开。新涡放水荷花白，旧栈溅珠黄琥珀。个个鼾闻忉利天，人人梦到华胥国。华胥国，餐�醁。生无欢，死无哭。孟公紫菘赛黄独，绿台大拇抽肥玉。一浇一段鲁微生，闭在春瓷饷醉人。一嚼一嚏醉辄醒，醒来却苦多烦恼，醒固不恶醉亦好。
菩萨蛮·闺人纤趾
作者：徐渭
朝代：明
体裁：词

千娇更是罗鞋浅。有时立在秋千板。板巳窄棱棱。犹馀三四分。红绒刚半索。绣满帮儿雀。莫去踏香堤。游人量印泥。
菩萨蛮·闺人纤趾
作者：徐渭
朝代：明

千娇更是罗鞋浅。有时立在鞦韆板。板巳窄棱棱。犹馀三四分。红绒止半索。绣满帮儿雀。莫去踏香堤。游人量印泥。
萄桃
作者：徐渭
朝代：明

旧栏东畔野葡桃，亦是张骞大宛苗。既取夏阴飞作霰，讵嫌秋蒂累如椒。月蠕墙影霜蛇去，风引藤香瓦兽飘。付与荒阶随意系，犹胜恶棘坏兰梢。
萧荷花祠
作者：徐渭
朝代：明

荷花一夕凋，万里秋无色。独遗花烈芳，千秋袭陂泽。扬舲溯大湖，风紧日巳夕。水鸟习旧栖，戢羽茭菰白。吊古解维舟，去岸不盈尺。秉烛褰绣帷，金翘俨宫额。烛灭飒然中，神爽凛孤魄。念此芒吻微，奚啻雄虺索。岂无冶容膏，贞肌以为臛。念兹不能忘，惆怅至明发。
萱
作者：徐渭
朝代：明

吴刀断水水难分，藉景忘忧忧转频。丹棘空长辞草鹿，白头犹见倚门人。渐邻恶雪屠冬候，别字黄花扰馔辛。叶上有虫秋唧唧，汝南伤别北堂辰。
落花
作者：徐渭
朝代：明

花落条空芳树稀，秦王宫里捲罗衣。经过楚巷兼人丽，乍入梁园杂雪飞。送雨迎风俱是别，沾泥带水不能归。明年知向何枝发，愿傍青阳近口晖。
落花四首
作者：徐渭
朝代：明

二月初归三月来，千红万紫不成开。绣偏芳草时萦带，洒向妆楼欲贴梅。残晕秪疑衔鸟雀，轻阴半是隐条枚。因风吹上高唐观，为雨为云在楚台。少时片片睇初明，多或纷纷数不成。北地佳人元独立，大堤游女本空城。乍依天上缘丝驻，定下风中到水凝。开谢莫言机太速，乾坤何物不枯荣。西园蝴蝶恋芳辰，南陌骅骝蹀绮尘。态比惊鸿还让色，妆如坠马不同新。非关塞外吹羌笛，巳觉寰中逝早春。寄语堤边游冶客，明朝还得藉青裀。杨雄宅里积初饶，卫尉园中去渐遥。总谓异开还异赏，其如同谢复同飘。雨从讲席天将散，缀向房帏靥共消。便取明皇催羯鼓，流声何事激空条。
落花四首·其一
作者：徐渭
朝代：明

二月初归三月来，千红万紫不成开。绣偏芳草时萦带，洒向妆楼欲贴梅。残晕秪疑衔鸟雀，轻阴半是隐条枚。因风吹上高唐观，为雨为云在楚台。
落花四首·其三
作者：徐渭
朝代：明

西园蝴蝶恋芳辰，南陌骅骝蹀绮尘。态比惊鸿还让色，妆如坠马不同新。非关塞外吹羌笛，巳觉寰中逝早春。寄语堤边游冶客，明朝还得藉青裀。
落花四首·其二
作者：徐渭
朝代：明

少时片片睇初明，多或纷纷数不成。北地佳人元独立，大堤游女本空城。乍依天上缘丝驻，定下风中到水凝。开谢莫言机太速，乾坤何物不枯荣。
落花四首·其四
作者：徐渭
朝代：明

杨雄宅里积初饶，卫尉园中去渐遥。总谓异开还异赏，其如同谢复同飘。雨从讲席天将散，缀向房帏靥共消。便取明皇催羯鼓，流声何事激空条。
葡萄
作者：徐渭
朝代：明

半生落魄巳成翁，独立书斋啸晚风。笔底明珠无处卖，閒抛閒掷野藤中。数串明珠挂水清，醉来将墨写能成。当年何用相如壁，始换西秦十五城。自从初夏到今朝，百事无心总弃抛。尚有旧时书秃笔，偶将蘸墨黠葡萄。昨岁中秋月倍圆，海南母蚌太鼾眠。明珠一夜无人管，迸向谁家壁上县。
葡萄·其一
作者：徐渭
朝代：明

半生落魄巳成翁，独立书斋啸晚风。笔底明珠无处卖，閒抛閒掷野藤中。
葡萄·其三
作者：徐渭
朝代：明

自从初夏到今朝，百事无心总弃抛。尚有旧时书秃笔，偶将蘸墨黠葡萄。
葡萄·其二
作者：徐渭
朝代：明

数串明珠挂水清，醉来将墨写能成。当年何用相如壁，始换西秦十五城。
葡萄·其四
作者：徐渭
朝代：明

昨岁中秋月倍圆，海南母蚌太鼾眠。明珠一夜无人管，迸向谁家壁上县。
董尧章谢国塾归葬其亲送之
作者：徐渭
朝代：明

异姓侯王有定襄，为君东道即儿郎。不因卜鬣愁崩雨，何用穿貂必冒霜。车骑殷勤虚左席，榻尘容易厚高梁。明年二月葡萄绿，莫负花前设醴香。
葵
作者：徐渭
朝代：明

柏颊糁红盐，将心向日县。莫教辜负尔，急画海乌添。
葵榴
作者：徐渭
朝代：明

明月珠含锦鹧鸪，丹砂肝胆向金乌。世间草木有如此，堪付徐熙入画图。
葵阳篇
作者：徐渭
朝代：明

相公植忠孝，传家惟两字。辟彼桥树枝，垂荫南山梓。南山文梓千云材，鸣珂出入向金台。殿中仙翰乘春洒，池上新词对月裁。自抱孤贞谁共说，种葵广署纷成列。葵花向日有时红，臣心恋主何年歇。舒傍尧阶蓂共芳，移来汉圃芝同茁。会稽野人方食芹，欲献徒令笑迂拙。
蒋扶沟公诗
作者：徐渭
朝代：明

伯氏颇好道，终岁事修服。道上逢异人，髭须洒林竹。修礼重致问，德音美如玉。扣之转微茫，焦螟游广漠。冀得长奉侍，双飞向王屋。人命安可期，天犹互寒燠。念别正徂暑，墓草巳更绿。瀼瀼日中霜，亭亭风际木。逢师苦不早，炼摄总成哭。
蒲桃
作者：徐渭
朝代：明

闻道羌葡萄，家家用醅酒。老夫画笔渴，此时堪一斗。
薯蓣
作者：徐渭
朝代：明

扶中识旧方，爽吻得新尝。脏廪衰年坏，山薯此地良。芋魁徒软美，松粉藉餦餭。楚些郱遗此，清酥点蔗霜。
藜
作者：徐渭
朝代：明

笑将一干尝妻儿，病骨饥肠两责之。多事去燃天禄字，安鸠来过老人眉。山林猛兽今谁是，早晚繁霜正尔持。他日短长凭杖者，人间数尺紫玻璃。
虎丘
作者：徐渭
朝代：明

辘轳高倚壁嶙峋，剑水泪沉草树蓁。虎气必腾千尺上，蛾眉曾照两湾颦。不胜清拍中秋夜，尽委黄金数叶春。谁记君王旧歌舞，馆娃宫殿巳成尘。
蚊声
作者：徐渭
朝代：明

南薰吹涨绿胎虫，插喙如芒响不穷。饱嘬巳冯喧夏月，哀吟翻苦怨秋风。一城市客朝摊外，百瓮醯鸡晚沥中。施与皮囊枯亦得，只愁无计作家公。秋唇应候自应花，夏帐谁能障尔哗。万马迎风飞箭镞，片潮随雨上江沙。笼巾较可蒙头睡，傍耳难教借鬓遮。闻道灵符能绝响，欲从勾漏觅丹砂。
蚊声·其一
作者：徐渭
朝代：明

南薰吹涨绿胎虫，插喙如芒响不穷。饱嘬巳冯喧夏月，哀吟翻苦怨秋风。一城市客朝摊外，百瓮醯鸡晚沥中。施与皮囊枯亦得，只愁无计作家公。
蚊声·其二
作者：徐渭
朝代：明

秋唇应候自应花，夏帐谁能障尔哗。万马迎风飞箭镞，片潮随雨上江沙。笼巾较可蒙头睡，傍耳难教借鬓遮。闻道灵符能绝响，欲从勾漏觅丹砂。
蛙声
作者：徐渭
朝代：明

红芳绿涨绿连天，夹岸蘼芜匝涧湾。别有鼓吹喧渡口，不教蚯蚓叠阳关。殷郎咄咄书空易，汉吏期期奉诏难。华苑公私猜典午，荜门佶屈课殷盘。连营甲卒枚前哄，塞寺沙门咒后餐。蟾蜍借月喑何谓，科虬萦波字与翻。蒲潦溽蒸号太酷，梅风飘荡控宜寒。使车南诣雕题译，贝叶西来渼舌弹。金响侠徒丸尽落，佩垂战士怒弥殷。谐语就笞方乞半，孤雏隔乳未啼残。韩冯枕荷愁喧寐，戴胜降桑许聒眠。利口啬来儳喋喋，薄言钲罢鼓阗阗。咽竞笳乌不得晓，杂沸莲露几时圆。迢迢来度天姬帐，閤閤回惊钓者船。摇繁藻镜驱成瀫，韵碎菱丝讵可穿。寄语草深瓜烂处，急呼即且备蚿怜。
蛙声
作者：徐渭
朝代：明

红芳绿涨绿连天，夹岸蘼芜匝涧湾。别有鼓吹喧渡口，不教蚯蚓叠阳关。殷郎咄咄书空易，汉吏期期奉诏难。华苑公私猜典午，荜门佶屈课殷盘。连营甲卒枚前閧，塞寺沙门咒后餐。蟾蜍借月瘖何谓，科蚪萦波字与翻。蒲潦溽蒸号太酷，梅风飘荡控宜寒。使车南诣雕题译，贝叶西来鴃舌弹。金响侠徒丸尽落，佩垂战士怒弥殷。谐语就笞方乞半，孤雏隔乳未啼残。韩冯枕荷愁喧寐，戴胜降桑许聒眠。利口啬夫儳喋喋，薄言钲罢鼓阗阗。咽兢笳乌不得晓，杂沸莲露几时圆。迢迢来度天姬帐，閤閤回惊钩者船。摇繁藻镜驱成瀫，韵碎菱丝讵可穿。寄语草深瓜烂处，急呼蝍蛆备蚿怜。
蛙声
作者：徐渭
朝代：明

绿蒲池畔浑蛮语，明月楼中搅客眠。东海剧谭当此夜，华林一问几经年。鸟言雪后人应老，铃杵风吹话自悬。况是含灵苦饶舌，不应聋聩付茫然。微虫亦藉语言通，细雨黄梅处处同。近水人家喧鼓吹，隔窗灯火课儿童。为侬作计无如哑，纵我能听亦似聋。寸草尺蛇须仔细，莫教花落怨东风。
蛙声
作者：徐渭
朝代：明

陂塘科斗书犹易，海国侏儒译较难。草际不知何物语，灯前直听几宵阑。榴风为递愁蛇觉，梅雨交喧乱鸭栏。五寸即且留不得，令人为尔发长叹。
蛙声·其一
作者：徐渭
朝代：明

绿蒲池畔浑蛮语，明月楼中搅客眠。东海剧谭当此夜，华林一问几经年。鸟言雪后人应老，铃杵风吹话自悬。况是含灵苦饶舌，不应聋聩付茫然。
蛙声·其二
作者：徐渭
朝代：明

微虫亦藉语言通，细雨黄梅处处同。近水人家喧鼓吹，隔窗灯火课儿童。为侬作计无如哑，纵我能听亦似聋。寸草尺蛇须仔细，莫教花落怨东风。
蜂
作者：徐渭
朝代：明

双股粉黄笼，飞迟趁晚风。君王方课蜜，不敢恋花丛。
蜃楼图
作者：徐渭
朝代：明

图中看海市，绝胜海中窥。似结元非结，如移定不移。觉疑宵梦接，醉误夏云为。蛟蜃如令见，翻嫌画手奇。
蜡屐
作者：徐渭
朝代：明

一生几两屐，此语尔非迷。何事沦猩趣，终年弄马蹄。万钱收锦檿，五岳遍丹梯。齿畔如濒损，厓蜂借一脾。
蜡屐
作者：徐渭
朝代：明

冬青虫作蜡，春屐象摩牙。过槛翻愁滑，扶筇未免斜。寄情于木橛，何似隐桃花。笑向獧鞭贾，黄栀借一搽。
蝇声
作者：徐渭
朝代：明

报赦先来呼外市，含煤欲去败连城。竟窥赵壁穿廷入，公向秦王绕笔鸣。午曲故繁欺蜴睡，夜朝直误与鸡兴。何人巳堕营营？，枉拟蕲州买四灵。时呼绿祫过关内，更挟朱唇乞醉乡。绕座咿嘤群止棘，乘风宛转共吹簧。翻嘶晏麈香徒辟，一乱辰鸡夜正长。愁杀满城簪艾客，兢将双耳抹雄黄。
蝇声·其一
作者：徐渭
朝代：明

报赦先来呼外市，含煤欲去败连城。竟窥赵壁穿廷入，公向秦王绕笔鸣。午曲故繁欺蜴睡，夜朝直误与鸡兴。何人巳堕营营？，枉拟蕲州买四灵。
蝇声·其一
作者：徐渭
朝代：明
体裁：七言律诗

报赦先来呼外市，含煤欲去败连城。竟窥赵壁穿廷入，公向秦王绕笔鸣。午曲故繁欺蜴睡，夜朝直误与鸡兴。何人巳堕营营�，枉拟蕲州买四灵。
蝇声·其二
作者：徐渭
朝代：明

时呼绿祫过关内，更挟朱唇乞醉乡。绕座咿嘤群止棘，乘风宛转共吹簧。翻嘶晏麈香徒辟，一乱辰鸡夜正长。愁杀满城簪艾客，兢将双耳抹雄黄。
蟹
作者：徐渭
朝代：明

北产更恢肥，如盘尺五围。鸿门撞有盾，蛇穴闭无扉。馔来蹲紫玉，彻去耳青衣。个物休轻食，桃花结子时。
蟹
作者：徐渭
朝代：明

红绿楪文窑，姜橙捣末高。双螯交雪挺，百品失风骚。喂喜朝争谷，飕闻夜泣糟。大苏无缺事，只怪佞江瑶。水族良多美，惟侬美独优。若教无此物，宁使有监州。辟鬼秦关夜，输魁海稻秋。河豚直一死，只好作苍头。吴兴馋吻守，越国朵颐人。风韵谁偏少，吹嘘尔绝伦。沅江九肪鳖，松泖四腮鳞。遍试张华醋，还谁五色文。尔故饱菱芡，饥来窃稻梁。逃萧孟尝走，结草杜回亢。蜕许山蝉嫩，腥怜海麝香。那能亲箬笠，衣夜伴渔郎。织筱挈千篮，枯筐养八蚕。缚严愁广武，雾重死淮南。金紫膏相蚀，尖团酒各酣。秦人不曾识，付与两齐参。
蟹
作者：徐渭
朝代：明

虽云似蟹不甚似，若云非蟹却亦非。无意教君费装裹，君自装裹又付题。世间美好人夺冒，略涉小丑推向谁。此幅傩云都不丑，知者赏之不容口。涂时有神蹲在乎，墨色腾烟逸从酒。无肠公子浑欲走，沙外渔翁拗杨柳。
蟹
作者：徐渭
朝代：明

高阳诗酒辈，购尔赏悬城。月黑奔江海，霜肥避鼎铛。涤寒犊鼻短，垆热凤琴鸣。想见临邛妇，蹲鸱醉长卿。
蟹·其一
作者：徐渭
朝代：明

红绿楪文窑，姜橙捣末高。双螯交雪挺，百品失风骚。喂喜朝争谷，飕闻夜泣糟。大苏无缺事，只怪佞江瑶。
蟹·其三
作者：徐渭
朝代：明

吴兴馋吻守，越国朵颐人。风韵谁偏少，吹嘘尔绝伦。沅江九肪鳖，松泖四腮鳞。遍试张华醋，还谁五色文。
蟹·其二
作者：徐渭
朝代：明

水族良多美，惟侬美独优。若教无此物，宁使有监州。辟鬼秦关夜，输魁海稻秋。河豚直一死，只好作苍头。
蟹·其五
作者：徐渭
朝代：明

织筱挈千篮，枯筐养八蚕。缚严愁广武，雾重死淮南。金紫膏相蚀，尖团酒各酣。秦人不曾识，付与两齐参。
蟹·其四
作者：徐渭
朝代：明

尔故饱菱芡，饥来窃稻梁。逃萧孟尝走，结草杜回亢。蜕许山蝉嫩，腥怜海麝香。那能亲箬笠，衣夜伴渔郎。
行经玉山吊孙烈妇
作者：徐渭
朝代：明

桃花含子怯风残，少妇捐生为所欢。赵氏存孤较犹易，木兰替父不为难。镜中玉靥迎刀碎，头上金钿照胆寒。此际白虹应贯日，非关易水别燕丹。
补屋
作者：徐渭
朝代：明

僦居巳六年，瓦豁绽椽缝。每当雨雪时，举族集盆瓮。微溜方度楣，骤响忽穿栋。有如淋潦辰，米麦决筛孔。五月候作梅，一雨接芒种。菌耳花箧衣，烂书揭不动。樵子不上山，薪炭贵如矿。生平好楼居，值此念愈踊。数椽犹僦人，安得峻栌栱。买瓦费百钱，巳觉倒囊笼。命工勿多摊，擘艾聊救痛。
西北
作者：徐渭
朝代：明

西北谁家妇，雄才似木兰。一朝驰大道，几日隘长安。红失裙藏镫，尘生袜打鞍。当垆无不可，转战谅非难。金鞍七宝欹，玉手控青丝。人马才相得，风云气本奇。势轻香易堕，样巧影难为。驰罢雄心在，何曾敛翠眉。尺锦即成装，当眉绾结方。须臾撒身手，驰骤蹴风霜。檐影千门乱，街心一带长。忽逢游冶子，系马问家乡。
西北·其一
作者：徐渭
朝代：明

西北谁家妇，雄才似木兰。一朝驰大道，几日隘长安。红失裙藏镫，尘生袜打鞍。当垆无不可，转战谅非难。
西北·其三
作者：徐渭
朝代：明

尺锦即成装，当眉绾结方。须臾撒身手，驰骤蹴风霜。檐影千门乱，街心一带长。忽逢游冶子，系马问家乡。
西北·其二
作者：徐渭
朝代：明

金鞍七宝欹，玉手控青丝。人马才相得，风云气本奇。势轻香易堕，样巧影难为。驰罢雄心在，何曾敛翠眉。
观浴象
作者：徐渭
朝代：明

帝京初伏候，出象浴城湍。乍映长壕黑，时泅巨浪漫。有颠皆积垢，无尾不藏瘢。出没漩涡口，崔嵬甃岸端。巴蛇吞未下，滟石浸还乾。决荡粗泥落，吹喷细雪残。鼻卷荷屈水，牙划藕穿澜。逐队趋蹄易，呼群拭背难。秣刍厮养习，湔刷羽林官。并是生殊域，同来饲一阑。不争俦力大，共荷主恩宽。带湿惊钩铁，携凉卧藁抟。鼋鼍心不畏，鼠豕额何攒。昨日谁狂走，今朝尔顿安。从兹须自爱，莫更损阑干。
观碑
作者：徐渭
朝代：明

曹瞒元不到东关，立马扪碑本稗官。只好漫供图画手，若修正史即须删。
言游武夷道中抚景因忆往年尚宾吕君天台之约
作者：徐渭
朝代：明

岩壑千重路转偏，春阴漠漠带炊烟。困投野店聊呼酒，笑问名山数举鞭。笼鸟对人喧曙色，桃花临水弄新年。多情忽忆天台约，归去应寻剡曲船。
记梦
作者：徐渭
朝代：明

长歌自入汉，小聚不须招。野色浩千里，春声闻伯劳。眷言入左梵，何如登妙高。
许口北遗以绫帛绵三物题曰袍具作诗谢之
作者：徐渭
朝代：明

吴蚕巳挂山人肘，边马尤堪北寺台。其奈沙场推解雪，那能花处一题梅。昨期后府将军猎，今学西邻道士雷。叠取蒲团高一尺，坐消一辆蔚州灰。
设为鱼虾所诘
作者：徐渭
朝代：明

啄鹊憎大鸟，无怪吾子然。从臾饱虾鱼，子意一何偏。鳞即贱于裸，于羽何择焉。盛冬水如石，胶鬣不得旋。孕肠急鞔鼓，张目不得眠。茭菰牙始白，桃花涨春田。熨块出累琐，多死渔者筌。鳞褓及鹊鷇，较估谁艰难。矧兹网罟酷，百倍鸟有鹯。雏攫子不许，鳞烂子许旃。乃乖漆园理，夺蚁与乌鸢。等为一盗耳，何猛此彼宽。窃东子则许，窃西子拘钳。波臣诘如此，而我难为言。众生递吞噬，此业何时捐。西方古先生，解破万壁坚。龙门傥罢跃，飞去好相参。汝或未即去，我姑代彼宣。三戒严重杀，五净肉亦权。鹏饱六月息，孝先腹便便。
设代林某答胡通政
作者：徐渭
朝代：明

银台相望渺银河，瀫水情人待亦多。妾本一身非两体，一时难作往来梭。
访李岣嵝山人于灵隐寺
作者：徐渭
朝代：明

岣嵝诗客学全真，半日深山说鬼神。送到涧声无响处，归来明月满前津。七年火宅三车客，十里荷花两桨人。两岸鸥凫浑似昨，就中应有旧相亲。
访李岣嵝山人于灵隐寺
作者：徐渭
朝代：明

岣嵝诗客学全真，半日深山说鬼神。送到涧声无响处，归来明月满前津。七年火宅三车客，十里荷花两浆人。两岸鸥凫浑似昨，就中应有旧相亲。
访玉芝师夜宿新庵同萧女臣
作者：徐渭
朝代：明

参禅喜与梁王裔，合掌跏趺野竹丛。坐久空堂诸咒歇，夜深明月四山中。亲陪客话拈珠串，独卧行单坦片棕。一宿相留浑旧事，无生自愧永嘉公。
访王山人于吴门
作者：徐渭
朝代：明

十年多患难，此日一牵裾。幸见清霜委，难辞白发俱。半生三四见，晚饭一双鱼。复作匆匆别，临期各黯如。
诣五泄驴上口占寄骆怀远
作者：徐渭
朝代：明

胜赏犹县百里堤，蹄僵路滑不胜泥。溪山待客寒云外，雨雪逢君枫树西。束带岂难官自懒，尺箠不重老能提。何由共辔苍苔上，指与诸峰一一题。
诸友画八景送马先生之安福索赋 其一 越望亭
作者：徐渭
朝代：明

万里一亭孤，高城带海隅。不堪亭上望，帆落晚汀蒲。
诸友画八景送马先生之安福索赋 其七 越峥
作者：徐渭
朝代：明

师本吴中士，不嫌越峤登。门生客吴夜，也宿虎丘灯。
诸友画八景送马先生之安福索赋 其三 镜湖
作者：徐渭
朝代：明

镜湖八百里，水阔渺荷香。师去鄱阳望，烟波较此长。
诸友画八景送马先生之安福索赋 其二 禹穴
作者：徐渭
朝代：明

师是马迁才，探奇禹穴来。重临江水阔，好灌豫章材。
诸友画八景送马先生之安福索赋 其五 兰亭
作者：徐渭
朝代：明

师每游兰渚，春风服尚凉。江流亦九曲，恐未可传觞。
诸友画八景送马先生之安福索赋 其八 阳明洞
作者：徐渭
朝代：明

阳明洞天小，名为道流芳。马融今别去，传经冷石房。
诸友画八景送马先生之安福索赋 其六 云门
作者：徐渭
朝代：明

云门残六寺，吾师传一经。持向缁衣讲，何妨绛帐横。
诸友画八景送马先生之安福索赋 其四 耶溪
作者：徐渭
朝代：明

鼓棹若耶溪，一日还百里。今去看莲花，应在濂溪水。
诸友画八景送马先生之安福索赋·越望亭
作者：徐渭
朝代：明

万里一亭孤，高城带海隅。不堪亭上望，帆落晚汀蒲。师是马迁才，探奇禹穴来。重临江水阔，好灌豫章材。镜湖八百里，水阔渺荷香。师去鄱阳望，烟波较此长。鼓棹若耶溪，一日还百里。今去看莲花，应在濂溪水。师每游兰渚，春风服尚凉。江流亦九曲，恐未可传觞。云门残六寺，吾师传一经。持向缁衣讲，何妨绛帐横。师本吴中士，不嫌越峤登。门生客吴夜，也宿虎丘灯。阳明洞天小，名为道流芳。马融今别去，传经冷石房。
读庄子
作者：徐渭
朝代：明

庄周轻死生，旷达古无比。何为数论量，生死反大事。乃知无言者，莫得窥其际。身没名不传，此中有高士。
读张君叔学所作姊氏状即王先生配也用前韵寄之
作者：徐渭
朝代：明

女媭遗事弟亲知，书罢双悬泪若丝。潭水每归怜放逐，粥炉无复燎须眉。班门有女成三士，窦树如君占一枝。好志不应无外史，岂将文字斗雄雌。
读文信公仙岩祠集焚吊
作者：徐渭
朝代：明

每疑天意不分明，枉杀呼天问屈平。诸葛既难扶后主，庐陵何用产先生。停舟此夜艰危地，出户当年叹息声。脑子不灵尤怪事，竟将腔血洒燕京。山翁伏腊竞鸡豚，海舶针罗失晓昏。六尺托孤俱赵氏，一宵投王得公孙。波涛解逐旌旗走，岩洞宁无气魄存。安得扶邛亲一拜，百花如锦醉山门。
读文信公仙岩祠集焚吊·其一
作者：徐渭
朝代：明
体裁：七言律诗

每疑天意不分明，枉杀呼天问屈平。诸葛既难扶后主，庐陵何用产先生。停舟此夜艰危地，出户当年叹息声。脑子不灵尤怪事，竟将腔血洒燕京。
读文信公仙岩祠集焚吊·其二
作者：徐渭
朝代：明

山翁伏腊竞鸡豚，海舶针罗失晓昏。六尺托孤俱赵氏，一宵投王得公孙。波涛解逐旌旗走，岩洞宁无气魄存。安得扶邛亲一拜，百花如锦醉山门。
读易园诗应一仕人之索
作者：徐渭
朝代：明

为园读易几卢都，归藏连山尽野狐。大过久无仍假我，绝韦犹在尽伊吾。百茎蓍草龟相守，一角梅花鹤自呼。曾与京焦相问难，至今记得石渠无。